text:
NSANJA YA OLONDA OCTOBER 2013
Kodi Baibulo Lili Ndi Uthenga Wotani?
Baibulo limatiuza za komwe tinachokera ndiponso zoti Mulungu wakonza zopulumutsa anthu kudzera mwa Mesiya.
N’chifukwa Chiyani Mukufunika Kulidziwa Bwino Baibulo?
Baibulo silimangonena zokhudza Mulungu koma limanenanso kuti linachokera kwa Mulungu. Kodi lingakuthandizeni bwanji?
Zimene Zinachitika Kuti Tizikumana ndi Mavuto
Buku la Genesis lomwe ndi buku loyamba m’Baibulo limafotokoza mwachidule koma momveka bwino chimene chinachitika kuti dzikoli likhalepo. Kodi tingaphunzirepo chiyani m’buku la Genesis?
Mulungu Akonza Zopulumutsa Anthu
Kodi Mesiya anathandiza bwanji kuti zimene Mulungu analonjeza Abulahamu zitheke? Werengani nkhaniyi kuti muone mmene Mulungu adzathetsere mavuto a anthu monga matenda komanso imfa.
“Tapeza Mesiya”
Anthu ambiri ankakhulupirira kuti Yesu ndi Mesiya koma ena sanamukhulupirire. Werengani Baibulo kuti mudziwe chifukwa chake.
Uthenga Wabwino Wopita ku Mitundu Yonse
Kodi uthenga wochokera kwa Mulungu wopezeka m’Baibulo ungakuthandizeni bwanji panopo komanso m’tsogolo?
Zimene Mungachite Ngati Banja Latha
Anthu ambiri amene amathetsa banja amaona kuti zinthu siziyendabe bwino ngati mmene amaganizira. Mfundo za m’Baibulo zikhoza kukuthandizani kuti zinthu ziziyendabe bwino ngakhala banja lanu latha.
“Yehova Anakukhululukirani ndi Mtima Wonse”
Yehova Mulungu amakhululukira anthu amene alapa. Kodi ifeyo tizitani munthu wina akatilakwira? N’chifukwa chiyani tiyenera kukhululukirana?
“Anthu Ambiri Ankadana Nane”
Werengani nkhaniyi kuti muone mmene kuphunzira Baibulo kunathandizira munthu yemwe anali wankhanza kusintha n’kukhala munthu wokonda mtendere.
Kodi Mitundu ya Kaonekedwe ka Zinthu Imakukhudzani Bwanji?
Mitundu imakhudza mmene anthu amaganizira. Werengani kuti mudziwe mmene mitundu itatu imakhudzira mmene mumaonera zinthu.
Kuyankha Mafunso a M’Baibulo
Kodi anthu amene anamwalira adzakhalanso ndi moyo?
Zina zimene zili pawebusaiti
N’chifukwa Chiyani Mumalalikira Kunyumba ndi Nyumba?
Dziwani zimene Yesu anauza ophunzira ake oyambirira kuti azichita.


c: text/html

text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
10 Ndinapitiriza kuona masomphenya, ndipo ndinaona kuti pamwamba pa thambo+ limene linali pamwamba pa mitu ya akerubi, panali chinachake chooneka ngati mwala wa safiro.+ Chinthucho chinalinso chooneka ngati mpando wachifumu,+ ndipo chinali kuonekera pamwamba pa mitu yawo.
2 Kenako Mulungu anauza munthu amene anavala zovala zansalu+ uja, kuti: “Pita pakati pa mawilo,+ pansi pa akerubi. Ukatengepo makala+ amoto odzaza manja ako onse awiri kuchokera pakati pa akerubiwo, ndipo ukawaponye pamzindawo.”+ Chotero iye anapitadi ine ndikuona.
3 Akerubiwo anali ataimirira mbali ya kumanja kwa nyumbayo pamene munthuyo anapita pakati pawo, ndipo mtambo unali utadzaza bwalo lonse lamkati.+
4 Tsopano ulemerero wa Yehova+ unachoka pa akerubi n’kupita pakhomo la nyumba yopatulika, ndipo mtambo+ unadzaza nyumbayo pang’onopang’ono. Komanso ulemerero wowala wa Yehova unadzaza m’bwalo lonse la nyumbayo.
5 Phokoso la mapiko a akerubiwo+ linali kumveka mpaka kubwalo lakunja. Phokosolo linali kumveka ngati kulankhula kwa Mulungu Wamphamvuyonse.+
6 Kenako Mulungu analamula munthu wovala zovala zansalu uja kuti: “Tenga moto pakati pa mawilo, pakati pa akerubi.” Atatero munthuyo anapita n’kukaima pambali pa wilo.
7 Ndiyeno kerubi wina anatambasula dzanja lake kuchokera pakati pa akerubiwo n’kutapa moto+ umene unali pakati pawo.+ Iye anatenga motowo n’kuuika m’manja mwa munthu wovala zovala zansalu+ uja, ndipo munthuyo anatenga motowo n’kuchoka.
8 Kupansi kwa mapiko a akerubiwo,+ kunaoneka chinachake chokhala ngati dzanja la munthu.
9 Ndinapitiriza kuona masomphenya, ndipo ndinaona kuti pambali pa akerubi panali mawilo anayi. Pambali pa kerubi aliyense panali wilo limodzi.+ Maonekedwe a mawilowo anali ngati kuwala kwa mwala wa kulusolito.
10 Mawilo anayiwo anali ofanana. Anali kuoneka ngati kuti wilo lina lili pakati pa wilo linzake.+
11 Mawilowo anali kulowera kumbali zawo zonse zinayi. Akamayenda, sanali kukhota chifukwa chakuti anali kulowera kumene mitu ya akerubiwo yayang’ana. Akamayenda sanali kukhota.+
12 Zamoyozo zinali ndi maso paliponse. Zinali ndi maso pamatupi awo, kumbuyo kwawo, m’manja awo, m’mapiko awo, ndiponso kuzungulira mawilo onse.+ Pambali pa kerubi aliyense mwa akerubi anayi amenewo, panali wilo.
13 Kenako ndinamva mawu akuitana mawilowo kuti, “Mawilo inu!”
14 Kerubi aliyense anali ndi nkhope zinayi.+ Nkhope yoyamba inali ya kerubi. Nkhope yachiwiri inali ya munthu.+ Nkhope yachitatu inali ya mkango, ndipo nkhope yachinayi inali ya chiwombankhanga.+
15 Akerubiwo anali zamoyo zomwe zija zimene ndinaziona kumtsinje wa Kebara.+ Akerubiwo akanyamuka kukwera m’mwamba,+
16 kapena akamapita, mawilo aja anali kupita nawo limodzi ali pambali pawo.+ Akerubiwo akatambasula mapiko awo kuti akhale pamwamba pa dziko lapansi, mawilo sanali kutembenukira kwina, anali kungokhala pambali pa zamoyozo.+
17 Akerubi akaima chilili, mawilonso anali kuima chilili. Akerubiwo akakwera m’mwamba,+ mawilonso anali kukwera m’mwamba, pakuti mzimu wa zamoyozo unali m’mawilowo.+
18 Kenako ulemerero+ wa Yehova unanyamuka kuchoka pakhomo la nyumba yopatulika n’kukakhala pamwamba pa akerubi.+
19 Tsopano akerubi aja anatambasula mapiko awo n’kunyamuka kuchoka pansi+ ine ndikuona. Atanyamuka, mawilo aja anali pambali pawo. Kenako iwo anakaima pakhomo la kum’mawa la chipata cha nyumba ya Yehova, ndipo ulemerero wa Mulungu wa Isiraeli unali pamwamba pawo.
20 Zimenezi zinali zamoyo+ zimene ndinaziona pansi pa mpando wachifumu wa Mulungu wa Isiraeli kumtsinje wa Kebara,+ choncho ndinadziwa kuti anali akerubi.
21 Pa zamoyo zinayizo, chamoyo chilichonse chinali ndi nkhope zinayi+ ndi mapiko anayi, ndipo kupansi kwa mapiko awo kunali zinthu zooneka ngati manja a munthu.
22 Nkhope zawo zinali zofanana ndi zimene ndinaziona m’mphepete mwa mtsinje wa Kebara. Zinali zofanana ndendende.+ Chamoyo chilichonse chinali kupita kutsogolo basi.+
Patsani ena
Patsani ena
Ezekieli 10
Baibulo la Dziko Latsopano la Malemba Opatulika
https://www.jw.org/finder?docid=1011452&Book=26&Chapter=10&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D26%26Chapter%3D10%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg

robotstxt: allowed

filter: keep


text:
BAIBULO LIMASINTHA ANTHU
Ndinaphunzira Kuti Yehova Ndi Wachifundo Komanso Amakhululuka
CHAKA CHOBADWA: 1954
DZIKO: CANADA
POYAMBA: NDINKABERA ANTHU MWACHINYENGO KOMANSO NDINKATCHOVA JUGA
KALE LANGA:
Ndinakulira m’dera lina losauka mumzinda wa Montreal. M’banja mwathu tinalipo ana 8 ndipo ineyo ndine womaliza. Bambo anga anamwalira ndili ndi miyezi 6 yokha ndipo udindo wosamalira ana tonsefe unatsala ndi mayi.
Anthu a m’dera lathu ankakonda kugulitsa mankhwala osokoneza bongo, kuchita zachiwawa, kutchova juga komanso kuchita zinthu zina zophwanya malamulo. Zimenezi zinachititsa kuti nanenso ndiyambe kuchita makhalidwe oipawa. Ndili ndi zaka 10, ndinayamba kuthandiza anthu obwereketsa ndalama zakatapira komanso mahule. Ndinkakondanso kubera anthu mwachinyengo.
Pamene ndinkakwanitsa zaka 14, n’kuti nditajaira kubera anthu mwachinyengo. Mwachitsanzo ndinkagula mawotchi, zibangili ndi mphete zokhala ndi golide pang’ono. Kenako ndinkazidinda kachizindikiro kosonyeza ngati ndi zopangidwa ndi golide yekhayekha n’kuzigulitsa modula kwambiri. Ndinkazigulitsa mumsewu komanso m’malo oimika magalimoto kunja kwa mashopu akuluakulu. Ndinkasangalala ndi zimenezi chifukwa ndinkapeza ndalama zambiri popanda kukhetsa thukuta. Moti nthawi ina ndinapeza ndalama zokwana madola 10,000 a ku Canada, tsiku limodzi.
Ndili ndi zaka 15, anandichotsa pamalo enaake osungirako ana powathandiza kuti asinthe khalidwe. Izi zinachititsa kuti ndizisowa pokhala moti ndinayamba kumagona m’misewu, m’mapaki ndi kunyumba kwa anzanga.
Chifukwa cha khalidwe langa lobera anthu mwachinyengo, apolisi sankati andigwira liti. Koma popeza sindinkagulitsa katundu wakuba, sankandipititsa kundende. Komabe nthawi zambiri ankandilipiritsa chindapusa, chifukwa chobera anthu mwachinyengo komanso kugulitsa zinthu popanda chilolezo. Ndinali munthu wovuta moti nthawi zina anthu obwereketsa ndalama zakatapira ankandituma kuti ndikawatengere ndalama zawo kwa angongole. Zimenezi zinali zoopsa kwambiri moti pena ndinkayenda ndi mfuti. Nthawi zinanso ndinkagwirizana ndi magulu a zigawenga n’kumabera anthu.
MMENE BAIBULO LINASINTHIRA MOYO WANGA:
Ndinamva zokhudza Baibulo ndili ndi zaka 17. Pa nthawiyi ndinkakhala ndi mtsikana wina yemwe ndinali naye pa chibwenzi ndipo iyeyo anayamba kuphunzira Baibulo ndi a Mboni za Yehova. Koma ndinkaona kuti mfundo za m’Baibulo n’zovuta kuzitsatira, choncho ndinamusiya. Kenako ndinayamba kukhala ndi mtsikana wina amene ndinali nayenso pa chibwenzi.
Koma patapita nthawi, nayenso anayamba kuphunzira Baibulo ndi a Mboni za Yehova. Atayamba kuphunzira, ndinaona kuti wayamba kusintha. Anayamba kuchita zinthu modekha ndi moleza mtima ndipo zimenezi zinandichititsa chidwi kwambiri. Choncho a Mboni atandipempha kuti ndipite ku Nyumba ya Ufumu, ndinapitadi. Zimene ndinaona kumeneko zinali zachilendo kwambiri. Anthu ake anali okoma mtima komanso ovala bwino ndipo anandilandira ndi manja awiri. Ndinakulira m’banja loti aliyense ankangochita zake ndipo sitinkakondana kwenikweni. Koma nditapita ku Nyumba ya Ufumu, ndinaona kuti anthu ake anali achikondi. Choncho atandipempha kuti ndiziphunzira nawo Baibulo, ndinavomera.
Ndikuona kuti zimene ndinaphunzira m’Baibulo ndi zomwe zachititsa kuti ndikhale ndi moyo mpaka pano. Mwachitsanzo, ndisanayambe kuphunzira Baibulo, nthawi ina ndinagwirizana ndi anzanga kuti tikabe kwinakwake. Ndinkafuna kupeza ndalama zoposa madola 50,000 kuti ndilipire ngongole yomwe ndinali nayo chifukwa chotchova juga. Koma nditayamba kuphunzira Baibulo, ndinasintha maganizo ndipo sindinapite ndi anzangawo kokaba. Ndikuona kuti ndinachita bwino chifukwa anzangawo atapita, anakumana ndi zokhoma. Wina anaphedwa ndipo wina anamangidwa.
Zimene ndinkaphunzira m’Baibulo zinandithandiza kudziwa kuti panali zambiri zomwe ndinkafunika kusintha. Mwachitsanzo ndinadziwa kuti, “akuba, aumbombo, zidakwa, olalata, kapena olanda, onsewo sadzalowa mu ufumu wa Mulungu.” (1 Akorinto 6:10) Nditawerenga lembali, ndinagwetsa misozi poona kuti zimenezi ndi zimene ndinkachita. Ndinali waukali, wachiwawa ndipo bodza linali kudya kwanga. Choncho ndinazindikira kuti ndinkafunika kusintha kwambiri moyo wanga.—Aroma 12:2.
Komabe ndinaphunziranso kuti Yehova ndi wachifundo komanso amakhululuka. (Yesaya 1:18) Choncho ndinapemphera kwambiri, kumuchonderera Yehova kuti andithandize kuti ndisiye makhalidwe omwe ndinkachita. Yehova anandithandizadi ndipo patapita nthawi, ndinasiyiratu makhalidwe oipawa. Chinthu chofunikanso kwambiri chimene ndinachita n’choti ine ndi mkazi amene ndinkakhala naye uja, tinakalembetsa ukwati wathu kuboma.
Kutsatira mfundo za m’Baibulo n’komwe kwandithandiza kuti ndikhale ndi moyo mpaka pano
Pa nthawiyi, n’kuti ndili ndi zaka 24 ndipo ndinali ndi ana atatu. Ndinafunika kupeza ntchito kuti ndizitha kusamalira banja langa. Koma ndinali wosaphunzira komanso ndinalibe mapepala alionse omwe akanandithandiza kupeza ntchito. Choncho ndinamupemphanso Yehova kuti andithandize, ndipo ndinayamba kufufuza ntchito. Ndinkauza mabwana kuti ndikuyesetsa kusintha moyo wanga ndipo akandilemba ntchito, ndizigwira mokhulupirika. Nthawi zina, ndinkawafotokozeranso kuti ndikuphunzira Baibulo ndipo ndikufuna kukhala nzika yabwino. Komabe mabwana ambiri ankakana kundilemba ntchito. Koma tsiku lina nditapita kukafunsidwa mafunso ndi abwana a pakampani inayake yomwe ndinafunsirapo ntchito, ndinawafotokozera mbiri yanga. Pomaliza, bwanawo anati: “Ndaganiza kuti ndikulembe ntchito, ngakhale kuti sindikudziwa kuti n’chiyani chandipangitsa kuganiza zimenezi.” Ndinaona kuti apa Mulungu wayankha pemphero langa. Patapita nthawi, ine ndi mkazi wanga tinabatizidwa n’kukhala a Mboni za Yehova.
PHINDU LIMENE NDAPEZA:
Ndikuona kuti kutsatira mfundo za m’Baibulo n’komwe kwandithandiza kuti ndikhale ndi moyo mpaka pano. Panopa ndili ndi banja labwino ndipo ndine wosangalala chifukwa chodziwa kuti Yehova anandikhululukira zoipa zomwe ndinkachita.
Kwa zaka 14 tsopano, ndakhala ndikuthera maola 70 mwezi uliwonse ndikuthandiza anthu kuphunzira Baibulo. Ndipo posachedwapa mkazi wanga anayambanso kuchita utumikiwu. Pa zaka zoposa 30 ndathandiza anzanga akuntchito okwana 22, kuti nawonso ayambe kutumikira Yehova. Nthawi zina ndimapita m’malo oimika magalimoto kunja kwa mashopu akuluakulu koma sindipita kukabera anthu. Ndimapita kukawauza za uthenga wabwino woti posachedwapa sikudzakhalanso anthu akuba mwachinyengo.—Salimo 37:10, 11.
Onaninso
Zimene Baibulo Limanena pa Nkhani ya Kutchova Juga
Kodi ndi masewera osangalatsa chabe?


text:
49 Pambuyo pake, Yakobo anaitana ana ake n’kuwauza kuti: “Sonkhanani pamodzi kuti ndikuuzeni zimene zidzachitika kwa inu m’masiku am’tsogolo.2 Bwerani pamodzi nonse kuti mumvetsere, inu ana a Yakobo. Bwerani mumvetsere kwa Isiraeli bambo anu.+3 “Rubeni, iwe ndiwe mwana wanga woyamba kubadwa,+ nyonga yanga ndi poyambira mphamvu zanga zobereka.+ Unayenera kukhala ndi ulemu wopambana ndi mphamvu zopambana.4 Usakhale wopambana, chifukwa ndi khalidwe lako lotayirira ngati madzi osefukira,+ unakwera pogona bambo ako.+ Unaipitsa bedi langa pa nthawiyo.+ Anagonapo ndithu ameneyu!5 “Simiyoni ndi Levi m’pachibale pawo.+ Malupanga awo ndiwo zida zochitira zachiwawa.+6 Pagulu lawo, moyo wanga usakhale nawo.+ Maganizo anga asagwirizane ndi mpingo wawo,+ chifukwa atakwiya anapha anthu,+ ndipo mwankhanza zawo, anapundula* ng’ombe zamphongo.7 Utembereredwe mkwiyo wawo+ chifukwa ndi wankhanza,+ ndi ukali wawo chifukwa umachita mwachiwawa.+ Ndidzawamwaza mwa Yakobo, ndipo ndidzawabalalitsa mwa Isiraeli.+8 “Koma iwe Yuda,+ abale ako adzakutamanda.+ Dzanja lako lidzakhala pambuyo pa khosi la adani ako.+ Ana a bambo ako adzakugwadira.+9 Yuda ndi mwana wa mkango.+ Umapha nyama n’kubwerako ndithu, mwana wanga. Iye amapinda mawondo ake n’kudziwongola ngati mkango utagona pansi. Ndipo monga mkango, ndani angamudzutse?+10 Ndodo yachifumu sidzachoka kwa Yuda,+ ndiponso chibonga cha wolamulira sichidzachoka pakati pa mapazi ake, kufikira Silo*+ atabwera. Ndipo mitundu ya anthu idzamumvera.+11 Atamanga bulu wake wamphongo pamtengo wa mpesa, ndi kamwana ka bulu wake wamkazi pamtengo wa mpesa wabwino, ndithu, adzachapa zovala zake m’vinyo, ndi malaya ake m’madzi ofiira a mphesa.+12 Maso ake ndi ofiira ndi vinyo, ndipo mano ake ndi oyera ndi mkaka.13 “Zebuloni adzakhala kugombe la nyanja,+ pafupi ndi gombe lokochezapo zombo.+ Malire ake akutali adzakhala cha ku Sidoni.+14 “Isakara+ ndi bulu wa mafupa olimba, amagona pansi atasenza matumba a katundu uku ndi uku.15 Adzaona kuti malo opumirawo ndi abwino, ndi kuti dzikolo n’losangalatsa. Adzaweramitsa phewa lake kuti anyamule akatundu, ndipo adzakakamizidwa kugwira ntchito yakalavulagaga ngati kapolo.16 “Dani adzaweruza anthu a mtundu wake monga mmodzi wa mafuko a Isiraeli.+17 Dani adzakhala njoka yobisala m’mbali mwa msewu, njoka yokhala ndi tinyanga yobisala m’mphepete mwa njira, imene imaluma chidendene cha hatchi ndipo wokwerapo amagwa chagada.+18 Ndithu ndidzayembekezera chipulumutso kwa inu, Yehova.+19 “Kunena za Gadi, gulu la achifwamba lidzamuukira, koma iye adzawathira nkhondo, ndipo achifwambawo pothawa iye adzawakantha koopsa.+20 “Chakudya chochokera kwa Aseri chidzakhala chonona,+ ndipo chakudya chokoma cha mfumu chidzachokera kwa iye.+21 “Nafitali+ ndi mbawala yaikazi yopepuka miyendo, ndipo amanena mawu okoma.+22 “Yosefe ndi mphukira yamtengo wobala zipatso.+ Ndithu iye ndi mphukira yamtengo wobala zipatso pakasupe.+ Iye ndi mtengo woponya nthambi zake pamwamba pa khoma* la mpanda.+23 Oponya mivi ndi uta sanaleke kumuzunza, kumulasa ndi kumusungira chidani.+24 Koma uta wake unakhalabe pamalo ake achikhalire,+ ndipo manja ake anali amphamvu ndi ochenjera.+ M’busayo, Mwala wa Isiraeli,+ akuchokera m’manja mwa Wamphamvu wa Yakobo.+ M’busayo akuchokera kumeneko ndithu.25 Iye ndi wochokera kwa Mulungu wa bambo ako,+ ndipo adzakuthandiza.+ Iye ali ndi Wamphamvuyonse,+ ndipo Mulunguyo adzakudalitsa ndi madalitso ochokera kumwamba,+ ndi madalitso a pansi pa madzi akuya,+ ndi madalitso a mabere a mkaka wambiri, ndi a mimba yobereka.+26 Madalitso a bambo ako adzapambana madalitso a mapiri amene adzakhalapo mpaka kalekale.+ Adzapambananso ulemerero wa zitunda zosatha.+ Madalitsowo adzakhalabe pamutu pa Yosefe, paliwombo pa wosankhidwa pakati pa abale ake.+27 “Benjamini adzapitiriza kukhadzula ngati mmbulu.+ M’mawa adzadya nyama imene wagwira, ndipo madzulo adzagawa zimene wafunkha.”+28 Onsewa ndiwo mafuko 12 a Isiraeli, ndipo izi n’zimene bambo awo analankhula kwa iwo powadalitsa. Anapatsa aliyense wa iwo madalitso ake omuyenerera.+29 Atatero anawalamula kuti: “Ine uno ndi ulendo wopita kumene kunapita makolo anga.+ Mukandiike limodzi ndi makolo anga, m’phanga limene lili m’munda wa Efuroni, Mhiti.+30 Ndithu mukandiike m’phanga limene lili m’munda wa Makipela, umene uli moyang’anana ndi munda wa Mamure, m’dziko la Kanani. Mundawo ndi umene Abulahamu anagula kwa Efuroni, Mhiti, kuti akhale ndi manda.+31 Kumeneko n’kumene anaika Abulahamu ndi mkazi wake Sara.+ N’kumene anaika Isaki ndi Rabeka mkazi wake,+ ndipo n’kumene ndinaika Leya.32 Munda umene anaugulawo, ndiponso phanga limene lili mmenemo, zinali za ana a Heti.”+33 Yakobo atamaliza kulangiza ana akewo, anabwezeranso miyendo yake pabedi, n’kumwalira. Kenako anaikidwa m’manda n’kugona limodzi ndi makolo ake.+
Mawu a M'munsi
^ Anali kuzipundula mwa kudula mtsempha wakuseri kwa mwendo wam’mbuyo.


text:
Kuukitsidwa kwa Yesu Kudzapangitsa Anthu Kupeza Moyo Wosatha
KUUKITSIDWA kwa Yesu kuli ndi phindu lalikulu kwa ife. Mtumwi Paulo anafotokoza kufunika kwa nkhani imeneyi pamene analemba kuti: “Khristu anaukitsidwa kwa akufa, n’kukhala chipatso choyambirira cha amene akugona mu imfa. Popeza imfa inafika kudzera mwa munthu mmodzi, kuuka kwa akufa kunafikanso kudzera mwa munthu mmodzi. Pakuti monga mwa Adamu onse akufa, momwemonso mwa Khristu onse adzapatsidwa moyo.”—1 Akorinto 15:20-22.
Yesu anaukitsidwa pa Nisani 16 m’chaka cha 33 C.E. Pa tsikuli, Ayuda ankapereka kwa Yehova Mulungu zipatso zoyambirira m’kachisi ku Yerusalemu. Potchula Yesu kuti chipatso choyambirira, Paulo anasonyeza kuti palinso anthu ena amene adzaukitsidwe.
Kenako Paulo anatchula chinthu chimene chinatheka chifukwa cha kuukitsidwa kwa Yesu. Iye anati: “Popeza imfa inafika kudzera mwa munthu mmodzi, kuuka kwa akufa kunafikanso kudzera mwa munthu mmodzi.” Anthufe timafa chifukwa cha uchimo ndi kupanda ungwiro zimene tinatengera kwa Adamu. Komabe pamene Yesu anapereka moyo wake wangwiro n’kuukitsidwa, anachititsa kuti anthu adzamasulidwe ku ukapolo wa uchimo ndi imfa. Pomveketsa mfundoyi, pa Aroma 6:23, Paulo analemba kuti: “Malipiro a uchimo ndi imfa, koma mphatso imene Mulungu amapereka ndi moyo wosatha kudzera mwa Khristu Yesu Ambuye wathu.”
Yesu nayenso anafotokoza kufunika kwa imfa yake komanso kuukitsidwa kwake. Iye anati: “Mwana wa munthu ayenera kukwezedwa m’mwamba, kuti aliyense wokhulupirira iye akhale nawo moyo wosatha. Pakuti Mulungu anakonda kwambiri dziko mwakuti anapereka Mwana wake wobadwa yekha, kuti aliyense wokhulupirira iye asawonongeke, koma akhale ndi moyo wosatha.”—Yohane 3:14-16.
Tangoganizani, anthu adzakhala ndi moyo wosatha wopanda mavuto kapena chisoni. (Chivumbulutso 21:3, 4) Zimenezitu zidzakhala zosangalatsa kwambiri. Pofotokoza zimenezi katswiri wina wamaphunziro ananena kuti: “Tikaona manda timakumbukira kuti moyo ndi waufupi. Koma mfundo yoti akufa adzauka, imatikumbutsa kuti anthu sadzapitiriza kufa mpaka kalekale.” Kuukitsidwa kwa Yesu kudzachititsa kuti anthu apeze moyo wosatha.


text:
16 Tsopano mawu a Yehova otsutsana ndi Basa anafikira Yehu+ mwana wa Haneni,+ kuti:2 “Ngakhale kuti ndinakukweza kukuchotsa kufumbi+ kuti ukhale mtsogoleri wa anthu anga Aisiraeli,+ iwe wayenda m’njira ya Yerobowamu+ n’kuchimwitsa anthu anga Aisiraeli mwa kundikwiyitsa ndi machimo awo.+3 Tsopano ine ndidzaseseratu Basa ndi nyumba yake, ndipo ndidzachititsa nyumba yake kukhala ngati nyumba ya Yerobowamu mwana wa Nebati.+4 Munthu aliyense wa m’banja la Basa amene adzafere mumzinda, agalu adzamudya ndipo amene adzafere kuthengo, mbalame zam’mlengalenga zidzamudya.”+5 Nkhani zina zokhudza Basa ndi zimene anachita ndiponso zochita zake zamphamvu, zinalembedwa m’buku+ la zochitika za m’masiku a mafumu a Isiraeli.6 Pomalizira pake, Basa anagona pamodzi ndi makolo ake, ndipo anamuika m’manda ku Tiriza.+ Kenako Ela mwana wake anayamba kulamulira m’malo mwake.7 Mawu a Yehova otsutsana ndi Basa ndi nyumba yake+ anafikira Yehu mwana wa Haneni mneneri. Mawuwo anali otsutsana naye chifukwa cha zoipa zonse zimene Basayo anachita pamaso pa Yehova mwa kumukwiyitsa+ ndi ntchito ya manja ake,+ ndiponso chifukwa chakuti iye anapha+ Nadabu. Mawuwo anali akuti nyumba yake idzakhala ngati nyumba ya Yerobowamu.8 M’chaka cha 26 cha Asa mfumu ya Yuda, Ela mwana wa Basa anakhala mfumu ya Isiraeli ku Tiriza kwa zaka ziwiri.9 Kenako mtumiki wake Zimiri,+ mkulu woyang’anira hafu ya magaleta, anayamba kum’konzera chiwembu. Anam’konzera chiwembucho pamene Ela anali kumwa+ mowa mpaka kuledzera kunyumba+ ya Ariza ku Tiriza. Ariza anali woyang’anira banja la mfumu ku Tirizako.10 Ndiyeno Zimiri anafika n’kukantha+ Ela mpaka kumupha, ndipo iye anayamba kulamulira m’malo mwake. Zimenezi zinachitika m’chaka cha 27 cha Asa mfumu ya Yuda.11 Iye atangokhala pampando wachifumu n’kuyamba kulamulira, anapha anthu onse a m’nyumba ya Basa. Sanasiye ndi moyo munthu aliyense wokodzera khoma+ wa m’banja la Basa kapena abale ake amene akanatha kubwezera magazi ake,+ kapenanso anzake.12 Choncho Zimiri anafafaniza nyumba yonse ya Basa,+ malinga ndi mawu a Yehova+ otsutsana ndi Basa amene analankhula kudzera mwa Yehu mneneri.+13 Anawafafaniza chifukwa cha machimo onse a Basa ndi machimo amene Ela+ mwana wake anachita, ndiponso chifukwa cha machimo amene anachimwitsa nawo Aisiraeli. Iwo anakwiyitsa Yehova Mulungu wa Isiraeli ndi mafano awo opanda pake.+14 Nkhani zina zokhudza Ela ndi zonse zimene anachita, zinalembedwa m’buku+ la zochitika za m’masiku a mafumu a Isiraeli.15 M’chaka cha 27 cha Asa mfumu ya Yuda, Zimiri anakhala mfumu ku Tiriza kwa masiku 7.+ Pa nthawiyo anthu anali atamanga msasa pafupi ndi mzinda wa Gebetoni,+ umene unali wa Afilisiti, kuti authire nkhondo.16 Patapita nthawi, anthu mumsasawo anamva kuti: “Zimiri wachitira chiwembu mfumu ndipo waipha.” Choncho tsiku limenelo, Aisiraeli onse omwe anali kumsasako anaveka ufumu Omuri,+ mkulu wa asilikali, kuti akhale mfumu ya Isiraeli.17 Kenako Omuri ndi Aisiraeli onse amene anali naye, anachoka ku Gebetoni n’kupita kukaukira+ mzinda wa Tiriza.18 Zimiri atangoona kuti mzindawo walandidwa, anakalowa munsanja yomwe inali panyumba ya mfumu n’kuyatsa nyumbayo iye ali mkati mwake, moti anafera momwemo.+19 Anafa chifukwa cha machimo ake amene anachita mwa kuchita zoipa pamaso pa Yehova,+ ndiponso mwa kuyenda m’njira ya Yerobowamu ndi m’tchimo limene iyeyo anachita mwa kuchimwitsa Isiraeli.+20 Nkhani zina zokhudza Zimiri ndi chiwembu chimene anakonza, zinalembedwa m’buku+ la zochitika za m’masiku a mafumu a Isiraeli.21 Pa nthawi imeneyi m’pamene anthu a ku Isiraeli anayamba kugawikana m’magulu awiri.+ Gulu limodzi linayamba kutsatira Tibini mwana wa Ginati kuti amuveke ufumu, ndipo gulu linalo linayamba kutsatira Omuri.22 Pomalizira pake, anthu amene anali kutsatira Omuri anagonjetsa otsatira Tibini mwana wa Ginati. Choncho Tibini anafa, ndipo Omuri anayamba kulamulira.23 M’chaka cha 31 cha Asa mfumu ya Yuda, Omuri anakhala mfumu ya Isiraeli ndipo analamulira zaka 12. Ku Tiriza analamulirako zaka 6.24 Kenako anagula phiri la Samariya* kwa Semeri ndi matalente* awiri a siliva. Ndiyeno anayamba kumanga mzinda paphiripo n’kuutcha dzina la Semeri mbuye wa phirilo, loti Samariya.+25 Omuri anapitiriza kuchita zoipa pamaso pa Yehova, ndipo anachita zoipa kwambiri kuposa onse amene anakhalapo iye asanakhale.+26 Iye anali kuyenda m’njira zonse za Yerobowamu mwana wa Nebati,+ ndi m’tchimo lake limene anachimwitsa nalo Isiraeli mwa kukwiyitsa Yehova Mulungu wa Isiraeli ndi mafano awo opanda pake.+27 Nkhani zina zokhudza Omuri, zimene anachita ndi zochita zake zamphamvu, zinalembedwa m’buku+ la zochitika za m’masiku a mafumu a Isiraeli.28 Pomalizira pake Omuri anagona pamodzi ndi makolo ake ndipo anamuika m’manda ku Samariya. Kenako Ahabu+ mwana wake anayamba kulamulira m’malo mwake.29 Ahabu mwana wa Omuri anakhala mfumu ya Isiraeli m’chaka cha 38 cha Asa mfumu ya Yuda. Iye analamulira Isiraeli ku Samariya+ zaka 22.30 Ahabu mwana wa Omuri anachita zoipa kwambiri pamaso pa Yehova kuposa onse amene anakhalapo iye asanakhale.+31 Komanso, ngati kuti kuyenda m’machimo a Yerobowamu+ mwana wa Nebati inali nkhani yaing’ono,+ Ahabu anakwatira+ Yezebeli+ mwana wa Etibaala mfumu ya Asidoni,+ ndipo anayamba kukatumikira Baala+ ndi kum’gwadira.32 Kuwonjezera apo, anamanga guwa lansembe la Baala m’kachisi+ wa Baala amene iye anamanga ku Samariya.33 Ahabu anaimikanso mzati wopatulika,+ ndipo iye anachita zinthu zambiri zokwiyitsa+ Yehova Mulungu wa Isiraeli kuposa mafumu onse a Isiraeli amene anakhalapo iye asanakhale.34 M’masiku ake, Hiyeli wa ku Beteli anamanga Yeriko. Atangoyala maziko ake, Abiramu mwana wake woyamba anafa, ndipo atangoika zitseko zake za pachipata, Segubu mwana wake wotsiriza anafa. Izi zinachitika mogwirizana ndi mawu a Yehova amene analankhula kudzera mwa Yoswa mwana wa Nuni.+
Mawu a M'munsi
^ Mawu akuti “Samariya” akutanthauza kuti “la Fuko la Semeri.”


text:
Gwanda Chakuamba
Gwandaguluwe Chakuamba Phiri amene anabadwa 1935, ndi munthu wina wotchuka pa nkhani ya ndale mu dziko la Malawi. Iwo amachikera ku chigwa cha mtsinje wa Shire kummwera kwa dzikoli. Anthu ambiri amaatchula kuti a Gwanda Chakuamba.
Zaka zoyambilira[edit | edit source]
Pamene dziko la Malawi linakhala loyima palokha mu 1964 mpaka 1980, a Chakuamba anali munthu wodziwika mu chipani cha Malawi Congress Party (MCP}, chipani chokhacho chomwe chinali chololedwa mzikoli. Pa nthawi yomwe a Hastings Kamuzu Banda ankalamulira dziko la Malawi, a Chakuamba anakhala mu mipando yosiyana siyana mu chipanichi. Mpando wina unali mtsogoleri wa bungwe la a chinyamata la Malawi Young Pioneers (MYP). Mu 1980, iwo anapezeka wolakwa pa mulandu wotsutsa boma ndipo anamangidwa kwa zaka 22.
Ndale za zipani zambiri[edit | edit source]
A Chakuamba anamasulidwa mwezi wa Julaye 1993 patangotha mwezi umodzi anthu a dzikoli atabvomera kuti mu dzikoli mukhale boma la zpani zambiri. Iwo atamasulidwa, analowa chipani cha United Democratic Front (UDF) koma patangopita ka nthawi kochepa, anabweleranso ku MCP ndipo anakhala Mulembi Wamkulu wa chipanichi. Mu Febuluale 1994, chipani cha MCP chinalengeza kuti Hastings Kamuzu Banda adzaimira chipanichi pa chisankho cha zipani zambiri choyamba cha mu dzikoli ndipo a Chakuamba adzaimira ngati wachiwiri wawo.
Pa chisankhochi, chomwe chinachitika pa 17 May 1994, a Bakili Muluzi ndi chipani chawo cha UDF anapambana ndipo a Banda ansiya ndale. Pa nthawi imeneyi, a Chakuamba anakhala mtsogoleri wa MCP. Mwezi wa Febuluale 1999, chipani cha MCP chinapanga mgiwirizano ndi chipani cha Alliance for Democracy (AFORD} ngati mbali ina yokhonzekera chisankho chomwe chinachitika mu Meyi chaka chomwecho. A Chakuamba anasankhidwa ngati mstogoleri wa mgwirizanowo ndipo a Chakufwa Chihana, mtsogoleri wa AFORD ngati wachiwiri wawo. Anthu otsatira MCP ambiri sanagwirizane nazo zimenezi chifukwa a Chakuamba sanasankhe a John Tembo kukhala wachiwiri wawo ndipo anayamba matukutuku ofuna kuti a Chakuamba atule pansi udindo wa utsogoleri wa chipanichi.
Pa chisankho chomwe chinachitika pa 15 Juni 1999, a Muluzi anapambananso ndipo a Chakuamba anali otsatira ndi 45% ya mavoti onse. Ngakhale odzawonelera chisankho ochokera ku maiko a kunja ananena kutu chisankhochi chinayenda mwa chilungamol, mgwirizano wa MCP ndi AFORD unakasuma ku bwalo la milandu potsutsana ndi zotsatira za chisankhochi ndipo anadandaula kuti panali chinyengo mu maboma 16. Bwaloli linapeza kuti panalibe chinyengo.
Mwezi wa Okotobala 2002, a Chakuamba anamangidwa kwa kanthawi kochepa chifukwa cholemba kalata ya bodza mu dzina la a Bakili Muluzi kwa aphungu a nyumba ya malamulo yonena kuti adzawapatsa ndalama akabvomera kuti a Muluzi adzaimenso kachitatu pa chisankho cha utsogoleri ngakhale malamulo a dzikoli samawalola kutero.
Pa miyezi yoyandikira chisankho cha 2004, a Chakuamba anasiya chipani cha MCP ndipo anayambitsa chipani chawo cha Republican Party (RP). Chipanichi chinapanga ubale ndi zipani zina zisanu ndi chimodzi ndi kupanga Mgwirizano Coalition. A Chakuamba anasankhidwa kukhala wotsogolera mgwirizanowo komanso kuti adzaimire gululi pa chisankho. Zotsatira za chisankho zonawonetsa a Chakuamba kuti anali wachitatu pa chisankhochi pambuyo pa a Bingu wa Muntharika wa UDF ndi a John Tembo a MCP, ndi 26% ya voti. the MCP, winning 25.7% of the vote. Kuwelenga kwa mavoti kusanathe, a Chakuamba analengeza kuti anapambana ndipo zotsatira zoonetsa kuti a Muntharika akutsogola zinali za bodza. A Muntharika anapambanabe ndipo analumbiritsidwa utsogoleri pa 24 Meyi ngakhale a Chakuamba ankanena kuti zotsatirazosinali zobera.
Kumayambiliro a mwezi wa Juni, a Chakuamba anasiya kutsutsa zotsatira za chisankhochi ndipo analola kuthandiza boma la a Muntharika. Iwo sanapatsidwe unduna koma anthu ena atatu a chipani chawo cha RP anapatsidwa mipando mbomali. A Chakuamba anapatsidwa unduna wa zaulimu mu Febuluale 2005, ndipo anasiya chipani cha RP ndikukalowa DPP. Iwo anasankhidwa kukhala woyamba wa wachiwiri wa mstogoleri wa dziko. Mu Sepitembala 2005 a Chakuamba anachotsedwa unduna ndipo anafundidwa ndi apolisi patangopita masiku ochepa chifukwa chonena kuti a Muntharika akhala atachoka pa udindo pasanafike pa Khilisimasi.


text:
Kulalikira M’mbali mwa Mtsinje wa Xingu
Kumayambiriro kwa mwezi wa July 2013, gulu la a Mboni za Yehova okwana 28 ku Brazil, linachoka m’tauni ya São Félix do Xingu n’kuyamba ulendo wopita kudera la amwenye otchedwa Cayapo ndi enanso otchedwa Yuruna. Iwo anakwera boti lotalika mamita 15 ndipo anadutsa mumtsinje wa Xingu kulowera kumene unayambira. Mtsinjewo ndi wautali makilomita 2,092 kukafika kumpoto kumene kuli mtsinje wa Amazon.
Gulu la a Mboniwa linali paulendo wokalalikira za Ufumu wa Mulungu kwa anthu a m’midzi ya m’mbali mwa mtsinje. Atayenda kwa masiku atatu, a Mboniwa anafika pamudzi wina wotchedwa Kokraimoro. Pamudziwo, analandiridwa ndi anthu ansangala komanso ochereza. Mayi wina wa m’mudzimu ankangowakodola. Munthu wina wa m’dera la komweko yemwe ankawatsogolera pa ulendowu anafotokoza kuti mayi yemwe ankawakodolayo amawauza kuti: “Nonsenu bwerani kuno tikudziweni.”
A Mboniwa anayesetsa kulankhula ndi aliyense. Ena ankalankhula nawo m’Chipwitikizi ndipo ena ankalankhula nawo pongogwiritsa ntchito zizindikiro kapena manja. Zithunzi zokongola za m’mabuku amene a Mboniwa anabweretsa zinathandiza chifukwa anthu ambiri analandira mabuku, makamaka kabuku kakuti Mverani Mulungu.
Bambo wina wa Mboni dzina lake Gerson, yemwe amagwira ntchito yolalikira nthawi zonse, amakhala m’tauni ya São Félix do Xingu. Bamboyu akukumbukira zimene munthu wa m’mudzi winawake anachita atalandira Bukhu Langa la Nkhani za Baibulo. Bamboyu anati: “Analiyang’anitsitsa kenako analigwira mwamphamvu ndi manja awiri ndipo sankafuna kulisiya ngakhale pang’ono.”
Gulu la a Mboni za Yehovawo anagawa mabuku 500, komanso magazini ndi timabuku, kwa anthu amene ankawafuna okhala m’mbali mwa mtsinje. Anthu a m’mudzi wina wotchedwa Kawatire, anamvetsera mwachidwi malonjezo a m’Baibulo okhudza dziko latsopano la paradaiso. Munthu wina wachimwenye amenenso amakonda kuchereza alendo, dzina lake Tonjaikwa, ankauza anthu ena kuti: “Anthu m’paradaiso azidzachita zinthu ngati ife.”
Anthu ambiri a m’tauni ya São Félix do Xingu anadziwa zoti m’derali mwabwera anthu a Mboni. Mayi Simone, omwe anali nawo pa ulendowu, anafotokoza kuti anthu ena a m’tauni yakwawo ankakayikira ngati gulu la a Mboniwa akalandiridwe m’midzi yomwe anakalalikiramoyo. Komabe panalibe vuto lililonse limene a Mboniwa anakumana nalo. Mayi Simone anati: “Tinkalandiridwa bwino ndipo anthu onse tinawalalikira.”


text:
Kodi Tingathandize Bwanji Achibale Omwe Si Mboni?
YESU KHRISTU anauza munthu amene ankafuna kuti azimutsatira kuti: “Pita kunyumba kwa achibale ako, ndipo ukawauze zonse zimene Yehova wakuchitira ndi chifundo chimene wakusonyeza.” Iye mwina ananena zimenezi kumzinda wa Gadara, womwe unali kum’mwera cha kum’mawa kwa nyanja ya Galileya. Mawu amenewa akusonyeza kuti Yesu ankadziwa kuti pakachitika zosangalatsa, anthu amafuna kuuza achibale awo.—Maliko 5:19.
Izi zimachitikanso masiku ano ndipo zimaonekera kwambiri pakati pa mitundu ina ya anthu kuposa ina. N’chifukwa chake munthu akayamba kulambira Yehova Mulungu, kawirikawiri amafuna kuuza achibale ake zimene amakhulupirirazo. Koma kodi angawauze bwanji? Kodi angathandize bwanji achibale amene ali m’chipembedzo china kapena amene sapembedza n’komwe? Malangizo othandiza tingawapeze m’Baibulo.
“IFETU TAPEZA MESIYA”
Andireya anali mmodzi mwa anthu oyambirira kuzindikira kuti Yesu ndi Mesiya. Kodi iye atangodziwa zimenezi anauza ndani? Baibulo limati: “Choyamba [Andireya] anapeza m’bale wake Simoni, ndi kumuuza kuti: ‘Ifetu tapeza Mesiya’ (dzina lotanthauza, Khristu polimasulira).” Ndiyeno Andireya anatenga Petulo n’kupita naye kwa Yesu kuti nayenso akhale wophunzira wake.—Yoh. 1:35-42.
Patapita zaka 6, Petulo ali ku Yopa, anauzidwa kuti apite ku Kaisareya kunyumba ya kapitawo wa asilikali dzina lake Koneliyo. Kodi atafika kunyumbako anapeza ndani? Baibulo limati: “Kumeneko Koneliyo anali kuwayembekezera, [Petulo ndi anzake] ndipo anasonkhanitsa achibale ndi mabwenzi ake apamtima.” Apatu Koneliyo anapereka mwayi kwa achibale ake kuti amve uthenga wa Petulo n’kusankha zoyenera kuchita.—Mac. 10:22-33.
Kodi tikuphunzira chiyani pa zimene Andireya ndi Koneliyo anachitira achibale awo?
Onse awiri anachita zinazake pofuna kuthandiza achibale awo. Andireya anatenga Petulo n’kupita naye kwa Yesu, pomwe Koneliyo anasonkhanitsa achibale ake kuti amve uthenga wa Petulo. Koma sikuti Andireya ndi Koneliyo anakakamiza achibale awo kapena kuwanyengerera kuti azitsatira Khristu. Kodi tikuphunzirapo chiyani pamenepa? Nafenso tingathe kukambirana ndi achibale athu n’kuwathandiza kuti adziwe choonadi cha m’Baibulo komanso kuti adziwane ndi Akhristu anzathu. Koma tizikumbukira kuti iwo ali ndi ufulu wosankha ndipo sitiyenera kuwakakamiza. Chitsanzo pa nkhaniyi ndi zimene zinachitikira Jürgen ndi mkazi wake Petra ku Germany.
Petra ankaphunzira Baibulo ndi Mboni za Yehova ndipo kenako anabatizidwa. Koma mwamuna wake anali mkulu wa asilikali. Poyamba, mwamunayu sankasangalala ndi zimene mkazi wake ankachita. Koma kenako anadzazindikira kuti a Mboni amaphunzitsa mfundo zoona za m’Baibulo. Nayenso anadzipereka kwa Yehova ndipo panopa akutumikira monga mkulu mumpingo wa kwawo. Kodi ndi malangizo ati amene mwamunayu ananena pa nkhani yothandiza achibale amene si Mboni?
Jürgen anati: “Si bwino kuwakakamiza kapena kuwapanikiza ndi zinthu zokhudza kulambira Yehova. Tikatero sangafune kuphunzira. Ndi bwino kuwauza mfundo za m’Malemba pang’onopang’ono. Mwina tingawathandize kudziwana ndi abale amsinkhu wawo kapena amene angamamvane nawo. Mukatero mukhoza kutsegula njira yoti ayambe kuphunzira.”
Mtumwi Petulo komanso achibale a Koneliyo sanachedwe kutsatira uthenga wa m’Baibulo. Koma anthu ena kalelo anatenga nthawi kuti asankhe kutumikira Mulungu.
ZIMENE TIKUPHUNZIRA KWA ACHIBALE A YESU
Pamene Yesu ankachita utumiki wake, achibale ake ena anamukhulupirira. Mwachitsanzo, zikuoneka kuti Yakobo ndi Yohane anali pachibale ndi Yesu. Tikutero chifukwa chakuti mayi awo a Salome ndi mayi a Yesu anali munthu ndi mchemwali wake. N’kutheka kuti Salome anali m’gulu la “amayi ena ambiri, amene anali kutumikira Yesu ndi atumwiwo pogwiritsa ntchito chuma chawo.”—Luka 8:1-3.
Koma achibale ena a Yesu sanam’khulupirire nthawi yomweyo. Mwachitsanzo, patatha chaka Yesu atabatizidwa, anthu anasonkhana m’nyumba ina kuti amvetsere uthenga wake. “Koma achibale ake atamva zimenezo, anapita kukamugwira, chifukwa anali kunena kuti: ‘Wachita misala.’” Nthawi ina abale ake atamupempha kuti apite kudera lina, iye sanalole chifukwa chakuti “abale akewo sanali kumukhulupirira.”—Maliko 3:21; Yoh. 7:5.
Kodi tikuphunzira chiyani pa zimene Yesu anachitira abale akewo? Iye sanakhumudwe ena atamunena kuti wachita misala. Ndipo Yesu ataukitsidwa, anaonekera kwa m’bale wake Yakobo. Izi zinalimbikitsa kwambiri abale akewo. Zimenezi zinathandiza Yakobo ndi abale ena a Yesu kukhulupirira kuti iyedi ndi Mesiya. Choncho iwo analipo pamene atumwi anasonkhana m’chipinda china cha m’mwamba ku Yerusalemu ndipo zikuoneka kuti analandira nawo mzimu woyera. Patapita nthawi Yakobo ndi Yuda, omwe analinso abale ake a Yesu, anadzakhala ndi maudindo akuluakulu.—Mac. 1:12-14; 2:1-4; 1 Akor. 15:7.
ENA AMATENGA NTHAWI
Masiku anonso, anthu ena amatenga nthawi kuti ayambe kuyenda panjira ya ku moyo. Mwachitsanzo, Roswitha anali Mkatolika weniweni pamene mwamuna wake ankabatizidwa kukhala wa Mboni za Yehova mu 1978. Chifukwa chokhulupirira kwambiri za kutchalitchi kwawo, iye ankatsutsa mwamuna wake. Koma patapita zaka, anayamba kusintha atazindikira kuti Mboni za Yehova zimaphunzitsa mfundo zoona. Roswitha anabatizidwanso mu 2003. Kodi n’chiyani chinathandiza kuti asinthe? Mwamuna wake sanakhumudwe pamene iye ankatsutsa, koma ankangomuchitira zinthu zothandiza kuti asinthe maganizo. Kodi ndi malangizo otani amene Roswitha akupereka? Iye anati: “Pamafunika kudekha ndiponso kuleza mtima kwambiri kuti wachibale asinthe.”
Monika anabatizidwa mu 1974 ndipo ana ake anadzabatizidwa patadutsa zaka 10. Mwamuna wake, dzina lake Hans, sankatsutsa ayi koma anatenga nthawi yaitali kwambiri chifukwa anabatizidwa mu 2006. Kodi iwo amapereka malangizo ati, poona zimene zinachitika m’banja lawo? Amanena kuti: “Tiyenera kukhalabe okhulupirika kwa Yehova ndipo tisalole kuchita zinthu zosemphana ndi chikhulupiriro chathu.” Monika ndi ana ake ankachita zonse zimene angathe posonyeza kuti amakonda Hans ndipo ankayembekezera kuti tsiku lina adzakhala m’bale.
MADZI A CHOONADI AMATSITSIMUTSA
Pa nthawi ina Yesu anayerekezera uthenga wa choonadi ndi madzi opatsa moyo wosatha. (Yoh. 4:13, 14) Timafunitsitsa kuti achibale athu amwe madzi abwinowa n’kutsitsimulidwa. Koma sitikufuna kuti atsamwidwe chifukwa chowamwetsa madzi ambirimbiri nthawi imodzi. Zimene timachita powafotokozera mfundo za m’Baibulo ndi zimene zingapangitse kuti atsitsimulidwe kapena kutsamwidwa. Baibulo limanena kuti “mtima wa munthu wolungama umayamba waganiza usanayankhe.” Komanso limati “mtima wa munthu wanzeru umamuchititsa kuti asonyeze kuzindikira ndi pakamwa pake, ndipo umachititsa milomo yake kutulutsa mawu okopa.” Kodi tingatsatire bwanji malangizo amenewa?—Miy. 15:28; 16:23.
Mkazi angafune kuuza mwamuna wake zimene amakhulupirira. Koma sayenera kudzionetsa ngati wolungama kapena wapamwamba. Ngati ‘atayamba waganiza’ asanalankhule, akhoza kusankha mawu oyenera komanso angathe kulimbikitsa mwamuna wakeyo ndipo angamakhale mwamtendere. Mwina angaganizire mafunso awa, Kodi mwamuna wake amamvetsera mwatcheru pa nthawi iti? Kodi amakonda kuwerenga kapena kumvetsera nkhani zotani? Kodi amakonda nkhani zasayansi, zandale kapena zamasewera? Kodi angatani kuti mwamunayo ayambe kuchita chidwi ndi nkhani za m’Baibulo popanda kumukhumudwitsa? Mafunso amenewa angathandize mkaziyo kulankhula komanso kuchita zinthu mosamala.
Pamafunika zambiri kuti uthenga wathu ufike pamtima pa wachibale amene si Mboni, osati kungowafotokozera za chikhulupiriro chathu. Khalidwe lathu labwino lingatsimikizire kuti zimene tikunena n’zoona.
MUZISONYEZA KHALIDWE LABWINO
Jürgen, amene tamutchula kale uja anati: “Muziyesetsa kutsatira mfundo za m’Mawu a Mulungu tsiku lililonse. Mukamatero mnzanuyo amaona ndipo zimamuchititsa kuganizira zimene mumakhulupirira ngakhale kuti sagwirizana nazo kwenikweni.” Hans, amene anabatizidwa patapita zaka 30 kuchokera pamene mkazi wake anabatizidwa, ananenanso kuti: “Mkhristu akakhala ndi khalidwe labwino zimathandiza kuti wachibale wake azindikire kuti mfundo zimene timaphunzira zimatithandiza kwambiri.” Achibalewo ayenera kuona kuti ifeyo timasiyana ndi anthu ena chifukwa chakuti zimene timakhulupirira zimatichititsa kukhala anthu abwino osati okhumudwitsa ena.
Mtumwi Petulo analangiza alongo amene amuna awo ndi osakhulupirira. Iye anati: “Muzigonjera amuna anu kuti ngati ali osamvera mawu akopeke, osati ndi mawu, koma ndi khalidwe lanu, poona okha ndi maso awo khalidwe lanu loyera ndi ulemu wanu waukulu. Ndipo kudzikongoletsa kwanu kusakhale kwakunja, monga kumanga tsitsi, kuvala zodzikongoletsera zagolide, kapena kuvala malaya ovala pamwamba. Koma kukhale kwa munthu wobisika wamumtima, atavala zovala zosawonongeka, ndizo mzimu wabata ndi wofatsa umene uli wamtengo wapatali pamaso pa Mulungu.”—1 Pet. 3:1-4.
Petulo ananena kuti mwamuna akhoza kukopeka ndi khalidwe labwino la mkazi wake. Mlongo wina dzina lake Christa wakhala akutsatira malangizowa kuchokera pamene anabatizidwa mu 1972. Pa nthawi ina, mwamuna wake ankaphunzira ndi Mboni koma anali asanatsimikize kukhala wa Mboni. Anafikapo kumisonkhano ndipo amadziwana ndi abale ndi alongo. Abale ndi alongowo amachita zinthu mosamuphwanyira ufulu wake wosankha. Kodi Christa amathandiza bwanji mwamuna wakeyu?
Iye anati: “Ndatsimikiza kuti nthawi zonse ndizichita zimene Yehova amafuna. Koma ndimayesetsa kuti ndikope mwamuna wanga ‘osati ndi mawu’ koma ndi khalidwe langa labwino. Ndimayesetsa kuchita zonse zimene akufuna ngati sizikusemphana ndi mfundo za m’Baibulo. Ndimadziwanso kuti iye ali ndi ufulu wosankha ndipo nkhaniyi ndaisiya m’manja mwa Yehova.”
Chitsanzo cha Christa ndi chabwino kwambiri. Iye amalimbikira pa zinthu zokhudza kulambira monga kupezeka pamisonkhano komanso kulalikira. Koma amaonetsetsa kuti apeze nthawi yocheza ndiponso kusangalala ndi mwamuna wake. Ngati tili ndi achibale amene si Mboni tiyenera kugawa bwino nthawi yochitira zinthu. Paja Baibulo limati: “Chilichonse chili ndi nthawi yake.” Choncho tiyenera kupeza nthawi yocheza ndi mwamuna wathu, mkazi wathu kapena achibale omwe si Mboni. Izi zimathandiza kuti tizilankhulana momasuka. Kupeza nthawi yolankhulana kumathandiza kuti winayo asamasungulumwe kapena kuchita nsanje.—Mlal. 3:1.
MUSATAYE MTIMA
Bambo ake a Holger anabatizidwa patapita zaka 20 anthu ena a m’banja lake atabatizidwa kale. Ndiyeno Holger ananena kuti: “Ndi bwino kusonyeza kuti anthu a m’banja mwathu timawakonda komanso timawapempherera.” Christa ananenanso kuti ‘akukhulupirira kuti mwamuna wake adzayamba kutumikira Yehova.’ Nthawi zonse tizikhala ndi chikhulupiriro choti nthawi ina achibale athuwo adzayamba kutumikira Yehova.
Tiyenera kuyesetsa kuti tizigwirizana ndi achibale athuwo, kuwathandiza kuti aone okha kuti zimene timakhulupirira n’zoona komanso kuti uthenga wa m’Baibulo uwafike pamtima. Nthawi zonse tizichita zinthu “ndi mtima wofatsa ndiponso mwaulemu kwambiri.”—1 Pet. 3:15.


text:
MUTU 16
‘Chitani Cholungama’ Poyenda ndi Mulungu
1-3. (a) N’chifukwa chiyani tifunika kumuchitira chinachake Yehova? (b) Kodi n’chiyani chimene Wotipulumutsa wathu wachikondi amafuna kwa ife?
TAYEREKEZANI kuti muli m’sitima yapamadzi yomwe ikumira, ndipo mukusoŵa chochita. Ndiye pamene mukuganiza kuti palibenso zopulumuka, pakufika munthu kudzakupulumutsani nakukokerani kumalo abwino. Mukumvatu kukhala womasuka kwambiri pamene wokupulumutsaniyo akupita nanu kutali ndi ngoziyo nanena kuti: “Muli pabwino tsopano”! Kodi simungamve kuti mufunika kumuchitira chinachake munthu ameneyo? Ndithudi, muli moyo chifukwa cha iye.
2 M’mbali zina, zimenezi zikufanana ndi zimene Yehova watichitira. Ndithudi tifunika kumuchitira chinachake. Ndi iko komwe, iye analinganiza dipo lomwe lapangitsa kukhala kotheka kuti tilanditsidwe ku mphamvu ya uchimo ndi imfa. Timamva kukhala osungika podziŵa kuti malinga ngati tikukhulupirira nsembe yamtengo wapatali imeneyo, machimo athu amakhululukidwa, ndipo n’zotsimikizika kuti tili ndi tsogolo losatha. (1 Yohane 1:7; 4:9) Monga tinaonera m’Mutu 14, dipo ndi njira yapamwamba kwambiri imene Yehova anasonyezera chikondi chake ndi chilungamo chake. Kodi tiyenera kuchitanji?
3 Kuli koyenera kulingalira zimene Wotipulumutsa wathu wachikondi mwiniyo amafuna kwa ife. Mwa mneneri Mika, Yehova anati: “Iye anakuuza, munthuwe, chomwe chili chokoma; ndipo Yehova afunanji nawe koma kuti uchite cholungama, ndi kukonda chifundo ndi kuyenda modzichepetsa ndi Mulungu wako?” (Mika 6:8) Taonani kuti chimodzi mwa zinthu zimene Yehova amafuna kwa ife ndi chakuti ‘tichite cholungama.’ Kodi tingazichite bwanji zimenezi?
Kutsata “Chilungamo Chenicheni”
4. Kodi timadziŵa bwanji kuti Yehova amayembekezera kuti tizitsatira miyezo yake yolungama?
4 Yehova amatiyembekezera kutsatira miyezo yake ya chabwino ndi choipa. Popeza kuti miyezo yake ndi yolungama, timatsata chilungamo pamene tiitsatira. Yesaya 1:17 amati: “Phunzirani kuchita zabwino, funani chiweruzo.” Mawu a Mulungu amatilimbikitsa ‘kufunafuna chilungamo.’ (Zefaniya 2:3) Amatilimbikitsanso “kuvala umunthu watsopano umene unalengedwa monga mwa chifuniro cha Mulungu m’chilungamo chenicheni.” (Aefeso 4:24, NW) Chilungamo chenicheni—chiweruzo chenicheni—sichilola chiwawa chidetso kapena khalidwe loipa, pakuti zimenezi zimaipitsa chinthu choyera.—Salmo 11:5; Aefeso 5:3-5.
5, 6. (a) N’chifukwa chiyani kutsatira miyezo ya Yehova si kolemetsa kwa ife? (b) Kodi Baibulo limasonyeza motani kuti kutsata chilungamo kumachitikabe nthaŵi zonse?
5 Kodi ndi zolemetsa kwa ife kutsatira miyezo yolungama ya Yehova? Ayi. Munthu amene waika mtima wake pa Yehova saona zimene Iye amafuna kukhala zolemetsa. Chifukwa chakuti timamukonda Mulungu wathu ndi makhalidwe ake onse, timafuna kukhala ndi moyo m’njira yomukondweretsa. (1 Yohane 5:3) Kumbukirani kuti Yehova ‘amakonda zolungama.’ (Salmo 11:7) Ngati tikufuna kutsanziradi chilungamo cha Mulungu, tiyenera kukulitsa kukonda zimene Yehova amakonda ndi kudana ndi zimene iye amadana nazo.—Salmo 97:10.
6 Kutsata chilungamo n’kovuta kwa anthu opanda ungwiro. Tiyenera kuvula umunthu wakale ndi makhalidwe ake auchimo ndi kuvala watsopano. Baibulo limanena kuti umunthu watsopano ‘uli kukonzeka watsopano’ ndi chidziŵitso cholondola. (Akolose 3:9, 10) Mawu akuti “uli kukonzeka watsopano” akusonyeza kuti kuvala umunthu watsopano kumachitikabe nthaŵi zonse, ndi kuti kumafuna khama lalikulu. Ngakhale tiyesetse bwanji kuchita cholungama, pali nthaŵi zina pamene chibadwa chathu chauchimo chimatikhumudwitsa polingalira, polankhula, kapena pochita zinthu.—Aroma 7:14-20; Yakobo 3:2.
7. Kodi zinthu zotibwezera m’mbuyo tiyenera kuziona motani pamene tikuyesetsa kutsata chilungamo?
7 Kodi zinthu zotibwezera m’mbuyo pamene tikuyesetsa kutsata chilungamo tiyenera kuziona motani? Zoonadi, sitifunika kuchepetsa kuopsa kwa tchimo. Komanso sitiyenera kungosiyiratu, tikumalingalira kuti ndife osayenera kutumikira Yehova popeza tikulephera kuchita zofuna zake. Mulungu wathu wokoma mtima wakonza njira yoti anthu olapa moona mtima azitha kukhalanso naye paubwenzi. Taonani mawu okhazika mtima pansi aŵa a mtumwi Yohane: “Izi ndikulemberani, kuti musachimwe.” Komano anawonjezerapo mozindikira bwino kuti: “Ndipo akachimwa wina [chifukwa cha kupanda ungwiro kobadwa nako], Nkhoswe tili naye kwa Atate, ndiye Yesu Kristu.” (1 Yohane 2:1) Inde, Yehova analinganiza nsembe ya dipo ya Yesu kuti tithe kumutumikira movomerezeka ngakhale kuti ndife ochimwa. Kodi zimenezi sizitilimbikitsa kufuna kuchita zonse zimene tingathe kuti tisangalatse Yehova?
Kugwirizana kwa Uthenga Wabwino ndi Chilungamo cha Mulungu
8, 9. Kodi kulengeza uthenga wabwino kumasonyeza motani chilungamo cha Yehova?
8 Tingasonyeze chilungamo—kutsanzira chilungamo cha Mulungu—mwa kulalikira kwa ena uthenga wabwino wa Ufumu wa Mulungu. Kodi pali kugwirizana kotani pakati pa chilungamo cha Yehova ndi uthenga wabwino?
9 Yehova sadzathetsa dongosolo loipali popanda kupereka chenjezo choyamba. Mu ulosi wake wonena za zimene zidzachitika m’nthaŵi ya mapeto, Yesu anati: “Uthenga Wabwino uyenera uyambe kulalikidwa kwa anthu a mitundu yonse.” (Marko 13:10; Mateyu 24:3) Kugwiritsa ntchito mawu akuti “uyambe” kukutanthauza kuti zochitika zina zidzachitika ntchito yolalikira padziko lonse itachitika. Zochitika zimenezi zikuphatikizapo chisautso chachikulu chomwe chinanenedweratu, chimene chidzawononga oipa ndi kukonza njira ya dziko latsopano lolungama. (Mateyu 24:14, 21, 22) Ndithudi, lidzakhala bodza kunena kuti Yehova sanachitire chilungamo anthu oipa. Mwa kupereka chenjezo, anthu oterowo akuwapatsa mpata wokwanira wosintha njira zawo kuti asadzawonongedwe.—Yona 3:1-10.
10, 11. Kodi pamene tilalikira nawo uthenga wabwino timasonyeza chilungamo cha Mulungu motani?
10 Kodi ifeyo tikamalalikira uthenga wabwino timasonyeza chilungamo cha Mulungu motani? Choyamba, n’koyenera kuti tichite zimene tingathe pothandiza ena kupulumuka. Lingaliraninso fanizo lija lopulumutsidwa m’sitima yapamadzi imene ikumira. Pokhala kuti inuyo tsopano muli osungika m’bwato la opulumutsa, ndithudi mungafune kuthandiza ena amene adakali m’madzimo. Mofananamo, tili ndi udindo kwa anthu amene adakali kuvutika “m’madzi” a dziko loipali. N’zoona kuti ambiri amakana uthenga wathu. Koma malinga ngati Yehova akhalabe woleza mtima, tili ndi udindo wowapatsa mwayi kuti “afike kukulapa” ndipo motero n’kukhala pa mzere wokapulumuka.—2 Petro 3:9.
11 Mwa kulalikira uthenga wabwino kwa anthu onse amene timakumana nawo, timaonetsa chilungamo m’njira ina yofunika: Timasonyeza kuti tilibe tsankhu. Kumbukirani kuti “Mulungu alibe tsankhu; koma m’mitundu yonse, wakumuopa iye ndi wakuchita chilungamo alandiridwa naye.” (Machitidwe 10:34, 35) Kuti titsanzire chilungamo Chake, sitifunika kuweruziratu anthu. Koma tifunika kuuza ena uthenga wabwino mosaganizira mtundu wawo, kaya kuti ndi anthu otani m’deralo, ngakhalenso kuti ali ndi chuma chotani. Mwa kutero, onse amene angamvetsere timawapatsa mpata wa kumva ndi kulabadira uthenga wabwino.—Aroma 10:11-13.
Zimene Timachitira Ena
12, 13. (a) N’chifukwa chiyani sitifunika kufulumira kuweruza ena? (b) Kodi uphungu wa Yesu wa ‘kusaweruza’ ndi ‘kusatsutsa’ ukutanthauzanji? (Onaninso mawu a m’munsi.)
12 Tingasonyezenso chilungamo mwa kuchitira zinthu ena m’njira imene Yehova amachitira nafe. N’kosavuta kuweruza ena, kutsutsa zolakwa zawo ndi kukayikira zolinga zawo. Koma kodi ndani wa ife amene angafune kuti Yehova azifufuza mopanda chifundo zolinga zathu ndi zolakwa zathu? Si ndimo mmene Yehova amatichitira. Wamasalmo anati: “Mukasunga mphulupulu, Yehova, adzakhala chilili ndani, Ambuye?” (Salmo 130:3) Kodi sitikuyamikira kuti Mulungu wathu wolungama ndiponso wachifundo sasankha kumalingalira za zolephera zathu? (Salmo 103:8-10) Ndiyeno, kodi anthu ena tiyenera kuwachitira motani?
13 Ngati tizindikira kuti chilungamo cha Mulungu n’chachifundo, sitidzafulumira kuweruza ena m’nkhani zimene sizikutikhudza kapenanso pa nkhani zosafunika kwenikweni. Mu Ulaliki wake wa pa Phiri, Yesu anachenjeza kuti: “Musaweruze, kuti mungaweruzidwe.” (Mateyu 7:1) Malinga ndi mmene Luka analembera nkhaniyi, Yesu ananenanso kuti: “Musawatsutsa, ndipo simudzatsutsidwa.” * (Luka 6:37) Yesu anasonyeza kuti amadziŵa kuti anthu opanda ungwiro ali ndi chizoloŵezi choweruza anzawo. Aliyense wa omvetsera ake amene anali n’chizoloŵezi choweruza anzake mwankhanza anafunika kuchileka.
14. Kodi tiyenera kuleka ‘kuweruza’ ena pa zifukwa ziti?
14 N’chifukwa chiyani tiyenera kuleka ‘kuweruza’ ena? Chifukwa chimodzi n’chakuti zinthu zimene tingathe kuchita n’zochepa. Wophunzira Yakobo anatikumbutsa kuti: “Woika lamulo ndi woweruza ndiye mmodzi,” amene ndi Yehova. Motero Yakobo anafunsa mosapita m’mbali kuti: “Iwe woweruza mnzako ndiwe yani?” (Yakobo 4:12; Aroma 14:1-4) Kuwonjezera pamenepa, n’zosavuta kuweruza mokondera chifukwa ndife ochimwa. Tingamaone anthu anzathu molakwika chifukwa cha maganizo ndi zolinga zosiyanasiyana, monga ngati tsankhu, kukhumudwitsidwa, nsanje, ndi kudziona kukhala wolungama. Palinso zina zimene sitingathe kuchita, ndipo kulingalira mbali zimenezi kuyenera kutithandiza kusathamangira kupeza ena zifukwa. Sitingadziŵe za mumtima mwa munthu; ndiponso sitingadziŵe zonse zimene zimachitikira munthu wina. Motero, ndife ayani kuti tizinena okhulupirira anzathu kuti ali ndi zolinga zolakwika, kapenanso kutsutsa zimene akuyesa kuchita potumikira Mulungu? N’kwabwinotu kwambiri kutsanzira Yehova mwa kufuna kuona zinthu zabwino zimene abale ndi alongo athu amachita m’malo momangoganizira zimene akulephera!
15. Kodi ndi mawu komanso zochita zotani zimene sizifunika kwa olambira Mulungu, ndipo n’chifukwa chiyani?
15 Nanga bwanji anthu a m’banja lathu? N’zachisoni kuti m’dziko lamakonoli, ziweruzo zina zankhanza kwambiri zimaperekedwa pa malo amene amafunika kukhala amtendere—panyumba. Nthaŵi ndi nthaŵi timamva za amuna, akazi, kapena makolo ovuta amene nthaŵi zonse amazazira kapena kumenya anthu a m’banja lawo. Komatu olambira Mulungu sayenera kulankhula mawu okhadzula, onyodola, ngakhalenso kuzunza ena. (Aefeso 4:29, 31; 5:33; 6:4) Uphungu wa Yesu woleka ‘kuweruza’ ndi ‘kutsutsa’ ena umagwiranso ntchito panyumba. Kumbukirani kuti kusonyeza chilungamo kumafuna kuti ife tizichitira zinthu anthu ena mofanana ndi mmene Yehova amachitira nafe. Ndipo Mulungu wathu sachita nafe mouma mtima kapena mwankhanza. Koma “ali wodzala chikondi” kwa amene amamukonda. (Yakobo 5:11) Alitu chitsanzo chochititsa chidwi kwambiri chimene ife tingatsanzire!
Akulu Amatumikira “M’chiweruzo”
16, 17. (a) Kodi Yehova amayembekeza chiyani kwa akulu? (b) N’chiyani chimafunika kuchitika pamene wochimwa sakusonyeza kulapa koonadi, ndipo n’chifukwa chiyani?
16 Tonsefe tili ndi udindo wosonyeza chilungamo, koma makamaka akulu mu mpingo wachikristu ali ndi udindo wapadera pankhaniyi. Taonani mmene Yesaya analongosolera mwaulosi “akalonga,” kapena kuti akulu. Iye anati: “Taonani mfumu idzalamulira m’chilungamo, ndi akalonga adzalamulira m’chiweruzo.” (Yesaya 32:1) Inde, Yehova amayembekeza akulu kutumikira mwachilungamo. Kodi zimenezi angazichite motani?
17 Amuna oyeneretsedwa mwauzimu ameneŵa amadziŵa bwino kuti chilungamo chimafuna kuti mpingo uzikhala woyera nthaŵi zonse. Panthaŵi zina akulu amakakamizika kuweruza nkhani zokhudza tchimo lalikulu. Poweruzapo iwo amakumbukira kuti chilungamo cha Mulungu chimafunafuna kuchitira munthu chifundo ngati kuli kotheka kum’chitira chifundocho. Motero iwo amayesetsa kuti wochimwayo alape. Koma bwanji ngati wochimwayo sakusonyeza kulapa koonadi ngakhale kuti ayesetsa kumuthandiza moteromo? Mwa chilungamo chenicheni, Mawu a Yehova amalangiza kuti afunika kuchitapo kanthu molimba mtima. Iwo amati: “Chotsani woipayo pakati pa inu nokha.” Zimenezi zikutanthauza kumuchotsa mu mpingo. (1 Akorinto 5:11-13; 2 Yohane 9-11) Akulu amamva chisoni kuti akufunika kuchita zimenezi, koma amazindikira kuti n’zofunika potetezera mpingo kuti ukhalebe woyera mwamakhalidwe ndi mwauzimu. Ngakhale zitatero, iwo amayembekeza kuti tsiku lina wochimwayo adzakumbukira mu mtima mwake nasiya zoipa zake ndi kubwereranso mu mpingo.—Luka 15:17, 18.
18. Kodi akulu amakumbukira chiyani pamene akupatsa ena uphungu wochokera m’Baibulo?
18 Kutumikira mwachilungamo kumafunanso kupereka uphungu wa m’Baibulo kwa amene akufunika uphungu. N’zoona kuti akulu saunguza zimene ena akulakwitsa. Ndiponso salakalaka kuti azingowongolera anzawo. Koma wokhulupirira mnzathu angagwidwe nako “kulakwa kwakuti” pamene iye sakuzindikira. Pokumbukira kuti chilungamo cha Mulungu si chankhanza kaya chouma mtima, akulu adzayesa ‘kubweza wotereyo mu mzimu wa chifatso.’ (Agalatiya 6:1) Motero, akulu sangakalipire munthu wolakwa kapenanso kum’lankhula mawu okhadzula. M’malo mwake, uphungu woperekedwa mwachikondi ndiwo umalimbikitsa munthu amene akuulandirayo. Ngakhale podzudzula munthu mwachindunji—kulongosola mosapita m’mbali zotsatirapo za kuchita zinthu mopanda nzeru—akulu amakumbukira kuti wokhulupirira mnzawo amene walakwayo ndi nkhosa ya m’gulu la Yehova. * (Luka 15:7) Pamene uphungu kapena chidzudzulo chichita kuonekeratu kuti chikuperekedwa chifukwa cha chikondi ndiponso mwa chikondi, n’zosavuta kuti wolakwayo asinthe zochita zake.
19. Kodi akulu amafunika kupanga zosankha zotani, ndipo kodi zosankha zawo ziyenera kuzikidwa pa chiyani?
19 Kaŵirikaŵiri akulu amapanga zosankha zimene zimakhudza okhulupirira anzawo. Mwachitsanzo, nthaŵi ndi nthaŵi amakumana kuti akambirane ngati abale ena mumpingomo akuyenerera kukhala akulu kapena atumiki otumikira. Akulu amadziŵa kuti m’pofunika kukhala wopanda tsankhu. Posankha choti achite, amagwiritsa ntchito ziyeneretso zomwe Mulungu amafuna zokhudza amuna oikidwa pamaudindo amenewo; sadalira pa mmene iwo akuonera munthuyo. Motero iwo amachita zinthu ‘mopanda kusankhiratu, wosachita kanthu monga mwa tsankhu.’—1 Timoteo 5:21.
20, 21. (a) Kodi akulu amayesetsa kukhala otani, ndipo n’chifukwa chiyani? (b) Kodi akulu angachite chiyani kuti athandize “amantha mtima”?
20 Akulu amasonyeza chilungamo cha Mulungu m’njira zinanso. Atanena kuti akulu adzatumikira “m’chiweruzo,” Yesaya ananenanso kuti: “Munthu adzakhala monga pobisalira mphepo, ndi pousira chimphepo; monga mitsinje yamadzi m’malo ouma, monga mthunzi wa thanthwe lalikulu m’dziko lotopetsa.” (Yesaya 32:2) Choncho, akulu amayesetsa kukhala olimbikitsa ndi otsitsimula olambira anzawo.
21 Lerolino, pokhala ndi mavuto ambirimbiri amene amatayitsa mtima, anthu ambiri amafuna chilimbikitso. Akulu, kodi mungachitenji kuti muthandize “amantha mtima”? (1 Atesalonika 5:14) Amvetsereni mwachifundo. (Yakobo 1:19) Iwo angafune kukambirana “nkhaŵa” imene ali nayo mumtima ndi munthu wina amene amamudalira. (Miyambo 12:25) Atsimikizireni kuti ndi ofunika, ndi amtengo wapatali, ndiponso kuti amakondedwa—inde, ndi Yehova komanso ndi abale ndi alongo awo. (1 Petro 1:22; 5:6, 7) Ndiponso, anthu oterowo mungapemphere nawo limodzi komanso mukhoza kuwapempherera. Zingawalimbikitse kwambiri kumva mkulu akuwapempherera mochokera pansi pamtima. (Yakobo 5:14, 15) Mulungu wa chilungamo adzaona zoyesayesa zanu pothandiza mwachikondi anthu osautsidwa mumtima.
Akulu amaonetsa chilungamo cha Yehova pamene alimbikitsa anthu osautsidwa mumtima
22. Kodi tingatsanzire chilungamo cha Yehova m’njira zotani, ndipo n’chiyani chimene chingatsatirepo?
22 Ndithudi, timayandikana kwambiri ndi Yehova mwa kutsanzira chilungamo chake! Pamene tikuchirikiza miyezo yake yolungama, pamene tiuza ena uthenga wabwino wopulumutsa moyo, ndiponso pamene tisankha kulingalira zinthu zabwino zimene ena amachita m’malo momayang’ana zolakwa zawo, timaonetsa chilungamo cha Mulungu. Akulu, pamene mutetezera chiyero cha mpingo, pamene mupereka uphungu wolimbikitsa wa m’Malemba, pamene mupanga zosankha mopanda tsankhu, ndiponso pamene mulimbikitsa osautsidwa mumtima, mumasonyeza chilungamo cha Mulungu. Mtima wa Yehova umasangalalatu kwambiri pamene akuyang’ana padziko lapansi ali kumwambako ndi kuona anthu ake akuyesetsa mmene angathere ‘kuchita cholungama’ poyenda ndi Mulungu wawo!
^ ndime 13 Mawu otembenuzidwa kuti “musaweruze” ndiponso akuti “musawatsutsa” amatanthauza kuti “musayambe kuweruza” ndiponso kuti “musayambe kutsutsa.” Komabe, m’chinenero choyambiriracho, m’mavesiŵa, olemba Baibulo anagwiritsa ntchito mawu oletsa ntchito imene ikuchitikabe panthaŵi yoletsayo. Motero zimene analongosolazo zinali kuchitika panthaŵiyo koma anayenera kuzileka.
^ ndime 18 Pa 2 Timoteo 4:2, Baibulo limanena kuti nthaŵi zina akulu ayenera ‘kutsutsa, kudzudzula, kuchenjeza.’ Mawu achigiriki otembenuzidwa kuti “chenjeza” (pa·ra·ka·le′o) angatanthauze “kulimbikitsa.” Mawu enanso achigiriki ofanana ndi ameneŵa, akuti pa·ra′kle·tos, amanena za munthu yemwe amakhalira mnzake kumbuyo pa mlandu. Motero, ngakhale pamene akulu akupereka chidzudzulo champhamvu, afunika kuthandiza anthu amene afooka mwauzimuwo.
Onaninso
Akulu Achikhristu Ndi Antchito Anzathu Otipatsa Chimwemwe
Kodi akulu amathandiza bwanji abale ndi alongo kuti azitumikira Mulungu mosangalala?


text:
Kodi Timayamikira Cholowa Chathu Chochokera kwa Mulungu?
“Mulungu anacheukira anthu a mitundu ina . . . kuti mwa iwo atengemo anthu odziwika ndi dzina lake.”—MAC. 15:14.
1, 2. (a) Kodi “nyumba ya Davide” inali chiyani? Nanga inamangidwanso bwanji? (b) Kodi ndani masiku ano amene akutumikira Yehova mogwirizana?
PA MSONKHANO wosaiwalika wa bungwe lolamulira umene unachitikira ku Yerusalemu mu 49 C.E., Yakobo anati: “Sumeoni [Petulo] wafotokoza bwino mmene Mulungu anacheukira anthu a mitundu ina kwa nthawi yoyamba, kuti mwa iwo atengemo anthu odziwika ndi dzina lake. Ndipo zimenezi zikugwirizana ndi mawu a m’Zolemba za aneneri. Mawuwo amati, ‘Zimenezi zikadzatha ndidzabwerera ndi kumanganso nyumba ya Davide imene inagwa. Ndidzamanganso malo ogumuka a nyumbayo ndi kuiimikanso. Ndidzachita zimenezi kuti anthu otsalirawo afunefune Yehova ndi mtima wonse. Amufunefune pamodzi ndi mitundu yonse ya anthu, anthu otchedwa ndi dzina langa, watero Yehova amene akuchita zinthu zimenezi, zimene anatsimikiza kalekale kuti adzazichita.’”—Mac. 15:13-18.
2 Mawu akuti “nyumba ya Davide” akutanthauza mafumu ochokera m’banja lake. Nyumbayi inagwa pamene Mfumu Zedekiya inachotsedwa pa ufumu. (Amosi 9:11) Komabe nyumba imeneyi inali kudzamangidwanso ndi mbadwa ya Davide. Mbadwayo inali Yesu amene anadzakhala Mfumu yosatha. (Ezek. 21:27; Mac. 2:29-36) Pa msonkhanowu, Yakobo anasonyeza kuti ulosi wa Amosi unaloseranso kuti Ayuda ndiponso anthu a mitundu ina adzadzozedwa kuti adzakhale mafumu limodzi ndi Yesu kumwamba. Masiku ano, Akhristu odzozedwa amene adakali padziko lapansi ndi anthu ena mamiliyoni ambiri, omwe ndi “nkhosa zina” za Yesu, akugwira limodzi ntchito youza anthu za choonadi cha m’Baibulo.—Yoh. 10:16.
ANTHU A YEHOVA ANAKUMANA NDI MAVUTO
3, 4. Kodi n’chiyani chinathandiza anthu a Yehova kukhalabe okhulupirika pamene anali ku Babulo?
3 Ayuda atatengedwa kupita ku ukapolo ku Babulo, zinaonekeratu kuti “nyumba ya Davide” yagwa. Anthu a Yehova anakhala ku Babulo kwa zaka 70 kuyambira mu 607 B.C.E. mpaka mu 537 B.C.E. Popeza anthu a ku Babulo ankalambira milungu yonyenga, kodi anthu a Yehova anakhalabe bwanji okhulupirika kwa iye pa zaka zonsezi? Iwo anachita zomwe ifenso timachita kuti tikhalebe okhulupirika m’dziko lolamulidwa ndi Satanali. (1 Yoh. 5:19) Atumiki a Yehova ali ndi cholowa chapadera chochokera kwa iye chimene chimawathandiza kukhalabe okhulupirika.
4 Mbali ina ya cholowa chimenechi ndi Mawu a Mulungu. Ayuda amene anali ku ukapolo analibe Baibulo lathunthu koma ankadziwa Chilamulo cha Mose ndiponso Malamulo Khumi. Iwo ankadziwanso “nyimbo za ku Ziyoni,” ankakumbukira miyambi yambiri ndiponso ankadziwa nkhani za atumiki a Yehova akale. Ayudawo ankalira akakumbukira Ziyoni ndipo sanaiwale Yehova. (Werengani Salimo 137:1-6.) Zinthu zimenezi zinawathandiza kukhalabe okhulupirika kwa Yehova ngakhale pamene anali ku Babulo kumene kunali miyambo ndiponso ziphunzitso zambiri zonyenga.
UTATU NDI CHIPHUNZITSO CHAKALEKALE
5. Kodi ndi zitsanzo za milungu yokhala itatuitatu ziti zimene zinkapezeka ku Babulo ndi ku Iguputo?
5 Ku Babulo, anthu ankalambira milungu yokhala itatuitatu. Mwachitsanzo, mulungu mmodzi wa ku Babulo anapangidwa ndi milungu itatu yomwe inali Sini, Shamashi ndi Ishitara. Sini anali mulungu wa mwezi, Shamashi anali mulungu wa dzuwa ndipo Ishitara anali mulungu wamkazi wobereketsa ndiponso wankhondo. Ku Iguputo, anthu ankalambira mabanja a milungu yokhala itatuitatu. Pankakhala bambo, mayi ndi mwana wamwamuna. Nthawi zina mulungu wamkulu pakati pawo ankakhala mayi osati bambo. Mulungu wina wa ku Iguputo anali wopangidwa ndi mulungu Osirisi, mulungu wamkazi Isisi ndiponso mwana wawo wamwamuna Horusi.
6. Kodi chiphunzitso cha Utatu n’chiyani? Nanga anthu a Yehova atetezedwa bwanji ku bodza limeneli?
6 Nawonso matchalitchi omwe amati ndi achikhristu amalambira mulungu wopangidwa ndi milungu itatu. Atsogoleri a matchalitchi amaphunzitsa kuti Atate, Mwana ndiponso mzimu woyera amapanga Mulungu mmodzi. Koma chiphunzitso chimenechi chimachititsa Yehova kuoneka ngati alibe mphamvu chifukwa amagawana ulamuliro wake ndi milungu ina iwiri. Anthu a Yehova atetezedwa ku bodza limeneli chifukwa amakhulupirira mawu ochokera kwa Mulungu akuti: “Yehova Mulungu wathu ndi Yehova mmodzi.” (Deut. 6:4) Yesu anabwerezanso mawu a mu lembali. Kodi alipo Mkhristu woona amene angatsutsane naye?—Maliko 12:29.
7. Kodi munthu ayenera kukhulupirira chiyani kuti abatizidwe monga Mkhristu woona?
7 Chiphunzitso cha Utatu chimatsutsana ndi zimene Yesu anauza otsatira ake. Iye anati: “Mukaphunzitse anthu a mitundu yonse kuti akhale ophunzira anga. Muziwabatiza m’dzina la Atate, ndi la Mwana, ndi la mzimu woyera.” (Mat. 28:19) Kuti munthu abatizidwe monga Mkhristu weniweni ndiponso monga wa Mboni za Yehova, ayenera kuzindikira kuti Atate akuimira Yehova yemwe ndi wamphamvu zonse. Ayenera kuzindikiranso udindo wa Yesu yemwe ndi Mwana wake. Munthuyo ayenera kukhulupiriranso kuti mzimu woyera ndi mphamvu yogwira ntchito ya Mulungu osati mbali ya Utatu. (Gen. 1:2) Ngati munthu akukhulupirirabe Utatu ndiye kuti sanadzipereke kwa Yehova Mulungu ndipo sangabatizidwe. Timayamikira kwambiri kuti cholowa chathu chochokera kwa Yehova chatiteteza ku chiphunzitso chonyoza Mulungu chimenechi.
KUKHULUPIRIRA MIZIMU
8. Kodi anthu ku Babulo ankakhulupirira zinthu zotani zokhudza milungu ndiponso ziwanda?
8 Chipembedzo cha ku Babulo chinali ndi ziphunzitso zambiri zonyenga ndiponso zikhulupiriro zokhudza milungu yosiyanasiyana, ziwanda ndiponso kukhulupirira mizimu. Buku lina lofotokoza za m’Baibulo limati: “Anthu a ku Babulo ankakhulupiriranso kwambiri ziwanda. Iwo ankati ziwanda zili ndi mphamvu zodwalitsa anthu matenda osiyanasiyana kuphatikizapo a m’maganizo. Anthuwa ankakhulupirira kuti ayenera kulimbana ndi ziwandazi ndipo ankapemphera kwa milungu yawo kuti iwathandize kuthana nazo.”
9. (a) Ayuda atamasulidwa ku Babulo, kodi ambiri anayamba kukhulupirira ziphunzitso zotani? (b) Kodi timatetezedwa bwanji pa nkhani yokhulupirira mizimu?
9 Ayuda atamasulidwa ku Babulo, ambiri anayamba kukhulupirira ziphunzitso zonyenga. Zikhulupiriro zachigiriki zitayamba kufalikira, Ayuda ambiri anayambanso kukhulupirira kuti ziwanda zikhoza kuchita zinthu zabwino. Zimenezi zinachititsa kuti ziwandazo ziziwavutitsa. Koma timadziwa kuti Mulungu amadana ndi kukhulupirira mizimu kapena kuchita zinthu zokhudza ziwanda. Kudziwa zimenezi ndi mbali ina ya cholowa chathu chochokera kwa iye. (Yes. 47:1, 12-15) Cholowachi chimatiteteza chifukwa timatsatira maganizo a Mulungu pa nkhani imeneyi.—Werengani Deuteronomo 18:10-12; Chivumbulutso 21:8.
10. Kodi zikhulupiriro ndiponso zochita za Babulo Wamkulu zinayambira kuti?
10 Masiku anonso, anthu a m’zipembedzo zonyenga amachita zamizimu monga mmene ankachitira anthu a ku Babulo wakale. N’chifukwa chake Baibulo limatchula zipembedzo zonse zonyenga za padziko lapansi kuti ndi Babulo Wamkulu. (Chiv. 18:21-24) Zipembedzo zimenezi zilidi ngati Babulo wakale chifukwa chakuti ziphunzitso zawo zonyenga ndiponso zochita zawo zoipa, zinayambira kumeneko. Chifukwa chokhulupirira mizimu, kulambira mafano ndiponso kuchita zinthu zina zoipa, Babulo Wamkulu awonongedwa posachedwapa.—Werengani Chivumbulutso 18:1-5.
11. Kodi m’mabuku ndi m’magazini athu mwakhala mukupezeka chenjezo liti lokhudza kukhulupirira mizimu?
11 Baibulo limasonyeza kuti Yehova amadana ndi ‘kugwiritsa ntchito mphamvu zamatsenga.’ (Yes. 1:13) M’zaka za m’ma 1800, anthu ambiri ankakhulupirira mizimu. Choncho Nsanja ya Olonda yachingelezi ya May 1885 inati: “Chikhulupiriro chakuti anthu amene anamwalira akukhalabe moyo kwinakwake si chatsopano. Zipembedzo zakale zinkaphunzitsa zimenezi ndipo nthano za pa nthawi imeneyo zinkachokera ku chikhulupiriro chimenechi.” Nkhaniyi inapitiriza kufotokoza za chiphunzitso chosemphana ndi Baibulo chakuti anthu akufa amatha kulankhula ndi amoyo. Inanena kuti chiphunzitsochi “chachititsa anthu ambiri kukhulupirira zinthu zabodza zimene ‘ziwanda’ zimachita zikamanamizira kuti ndi mizimu ya anthu akufa. Ziwanda zimachita zimenezi n’cholinga choti anthu asadziwe kuti zilipo. Choncho zimalamulira kwambiri maganizo ndiponso zochita za anthu.” Kabuku kena kakale kofotokoza zimene Malemba amanena pa nkhani yokhulupirira mizimu kanaperekanso chenjezo ngati limeneli. Nawonso mabuku ndiponso magazini athu aposachedwapa atichenjeza pa nkhaniyi.
KODI ANTHU ENA AMENE ANAMWALIRA AMAKAZUNZIKA KWINAKWAKE?
12. Kodi Solomo anauziridwa kunena chiyani zokhudza akufa?
12 Anthu “onse amene adziwa choonadi” akhoza kuyankha molondola funso limeneli. (2 Yoh. 1) Tonse timavomereza zimene Solomo analemba kuti: “Galu wamoyo ali bwino kuposa mkango wakufa. Pakuti amoyo amadziwa kuti adzafa, koma akufa sadziwa chilichonse . . . Chilichonse chimene dzanja lako lapeza kuti lichite, uchichite ndi mphamvu zako zonse, pakuti kulibe kugwira ntchito, kuganiza zochita, kudziwa zinthu, kapena nzeru, ku Manda kumene ukupitako.”—Mlal. 9:4, 5, 10.
13. Kodi Ayuda anayamba kukhulupirira chiyani chifukwa cha chipembedzo ndiponso chikhalidwe cha Agiriki?
13 Yehova anauza Ayuda zoona zokhudza akufa. Koma ufumu wa Girisi utagawidwa kwa akuluakulu anayi a asilikali a Alekizanda Wamkulu, Agirikiwo anayesetsa kugwirizanitsa Ayuda ndi Asiriya. Anachita zimenezi pogwiritsa ntchito chipembedzo ndiponso chikhalidwe chawo. Chifukwa cha zimenezi, Ayuda anayamba kukhulupirira ziphunzitso zonyenga zakuti mzimu wa munthu sufa ndiponso kuti akufa amakazunzika kwinakwake. Komatu Agiriki si amene anayambitsa chikhulupiriro chakuti kuli malo enaake kumene mizimu ya anthu akufa imakazunzika. Tikutero chifukwa buku lina lofotokoza chipembedzo cha Ababulo limati iwo ankakhulupirira kuti “kumene anthu amapita akamwalira . . . ndi malo oopsa kwambiri, . . . ndipo malo amenewa amalamulidwa ndi milungu ndiponso ziwanda zamphamvu ndi zoopsa kwambiri.” Choncho Ababulo ankakhulupiriranso kuti mzimu wa munthu sufa.
14. Kodi Yobu ndi Abulahamu ankadziwa chiyani pa nkhani ya imfa ndi kuukitsidwa?
14 Ngakhale kuti Yobu analibe Baibulo, iye ankadziwa zenizeni zimene zimachitika munthu akamwalira. Ankadziwanso kuti ngati angamwalire, Yehova Mulungu wake, yemwe ndi wachikondi, adzalakalaka kumuukitsa. (Yobu 14:13-15) Abulahamu ankakhulupiriranso kuti akufa adzaukitsidwa. (Werengani Aheberi 11:17-19.) Popeza n’zosatheka kuukitsa munthu amene sangafe, ndiye kuti atumiki a Mulungu amenewa sankakhulupirira kuti munthu ali ndi mzimu umene sufa. N’zosakayikitsa kuti mzimu wa Mulungu ndi umene unathandiza Yobu ndi Abulahamu kumvetsa zimene zimachitika munthu akamwalira komanso kukhulupirira zoti akufa adzauka. Mfundo za choonadi zimenezi ndi mbali inanso ya cholowa chathu.
TIMAFUNIKA ‘KUMASULIDWA NDI DIPO’
15, 16. Kodi zinatheka bwanji kuti timasulidwe ku uchimo ndi imfa?
15 Timayamikira kwambiri kuti Mulungu watiululiranso mmene adzatimasulire ku uchimo ndi imfa zimene tinatengera kwa Adamu. (Aroma 5:12) Timadziwa kuti Yesu “sanabwere kudzatumikiridwa, koma kudzatumikira ndi kudzapereka moyo wake dipo kuwombola anthu ambiri.” (Maliko 10:45) N’zosangalatsa kuti tili ndi mwayi ‘womasulidwa ndi dipo lolipiridwa ndi Khristu Yesu.’—Aroma 3:22-24.
16 Nthawi ya atumwi, Ayuda ndiponso anthu amitundu ina anafunika kulapa machimo awo komanso kukhulupirira nsembe ya dipo imene Yesu anapereka. Kupanda kutero, sakanakhululukidwa ndipo zilinso choncho masiku ano. (Yoh. 3:16, 36) Ngati munthu amakhulupirirabe ziphunzitso zabodza monga Utatu komanso kuti munthu ali ndi mzimu umene sufa, ndiye kuti sangapindule ndi dipo. Koma ife tikhoza kupindula nalo chifukwa timadziwa choonadi chakuti “tinamasulidwa ndi dipo [la Mwana wa Mulungu wokondedwa] kutanthauza kuti machimo athu anakhululukidwa.”—Akol. 1:13, 14.
PITIRIZANI KUTUMIKIRA YEHOVA MONGA ANTHU ODZIWIKA NDI DZINA LAKE
17, 18. Kodi tingapeze kuti nkhani zokhudza mbiri yathu? Nanga kuphunzira zimenezi kungatithandize bwanji?
17 Cholowa chathu chochokera kwa Mulungu chikuphatikizaponso zinthu zimene watiphunzitsa, zinthu zina zimene takumana nazo pomutumikira ndiponso njira zimene watidalitsira. Kwa zaka zambiri, Buku Lapachaka la Mboni za Yehova lakhala likufotokoza zinthu zochititsa chidwi zimene atumiki a Yehova akuchita m’madera osiyanasiyana padzikoli. Mbiri yathu yafotokozedwanso mu mavidiyo akuti Faith in Action, Gawo 1 ndi 2, komanso m’mabuku monga lakuti, Jehovah’s Witnesses—Proclaimers of God’s Kingdom. M’magazini athu mumakhalanso nkhani za Akhristu anzathu amene amafotokoza okha mbiri ya moyo wawo.
18 Aisiraeli ankapindula kwambiri akamaganizira mmene Mulungu anawamasulira ku ukapolo ku Iguputo. (Eks. 12:26, 27) Nafenso timapindula kwambiri tikamaganizira mbiri ya gulu la Yehova. Mose anaona zinthu zodabwitsa zimene Mulungu anachita ndipo atakalamba, analimbikitsa Aisiraeli kuti: “Kumbukirani masiku akale, ganizirani zaka za mibadwomibadwo ya m’mbuyomu. Funsa bambo ako ndipo akuuza, amuna achikulire pakati panu, ndipo akufotokozera.” (Deut. 32:7) Popeza ndife ‘anthu a Yehova komanso nkhosa zimene akuweta,’ tonse tiyenera kulengeza ulemerero wake ndiponso kuuza anthu ena ntchito zake zazikulu. (Sal. 79:13) Choncho ndi bwino kuganizira mbiri yathu, kuona zimene tikuphunzirapo ndiponso kuganizira zimene tidzachite m’tsogolo.
19. Popeza tikusangalala ndi kuwala kochokera kwa Mulungu, kodi tiyenera kuchita chiyani?
19 Timayamikira kwambiri kuti sitikuyenda mu mdima koma tikusangalala ndi kuwala kochokera kwa Mulungu. (Miy. 4:18, 19) Choncho tiyeni tizichita khama kuphunzira Mawu a Mulungu komanso kuuza ena choonadi. Tizikhala ndi mtima ngati wa wamasalimo. Iye anatamanda Ambuye Wamkulu Koposa, Yehova, ndi mawu akuti: “Ndidzanena za chilungamo chanu, osati cha wina aliyense. Inu Mulungu, mwandiphunzitsa kuyambira pa unyamata wanga, ndipo mpaka pano ndikunena za ntchito zanu zodabwitsa. Ngakhale nditakalamba ndi kumera imvi, inu Mulungu musandisiye, kufikira nditanena za dzanja lanu lamphamvu ku m’badwo wotsatira, kufikira nditanena za mphamvu zanu kwa onse obwera m’tsogolo.”—Sal. 71:16-18.
20. Kodi Satana anatsutsa nkhani ziti? Nanga inuyo mukufuna kuchita chiyani pa nkhanizi?
20 Anthu amene tadzipereka kwa Yehovafe timadziwa nkhani zomwe Satana anatsutsa zokhudza ulamuliro wa Yehova ndiponso kukhulupirika kwa anthu. Timalengeza choonadi chosatsutsika chakuti Yehova ndi woyenera kulamulira chilengedwe chonse ndiponso kuti anthufe tiyenera kudzipereka kwa iye ndi mtima wonse. (Chiv. 4:11) Yehova watipatsanso mzimu wake kuti tilengeze uthenga wabwino kwa anthu ofatsa, timange zilonda za anthu osweka mtima ndiponso tikatonthoze anthu onse olira. (Yes. 61:1, 2 ) Panopa Satana akuyesetsa kuti azilamulira anthu onse, kuphatikizapo anthu a Mulungu, koma zimenezi sizitheka. Timayamikira kwambiri cholowa chathu chochokera kwa Mulungu ndipo sitidzasiya kukhalabe okhulupirika kwa iye. Tidzapitirizanso kutamanda Ambuye Wamkulu Koposa, Yehova, mpaka kalekale.—Werengani Salimo 26:11; 86:12.
Onaninso
Tizikhulupirira Kwambiri Ufumu wa Mulungu
Yehova anagwiritsa ntchito mapangano 6 posonyeza kuti Ufumu wake sudzalephera kukwaniritsa cholinga chake. Kodi mapanganowa angatithandize bwanji kukhulupirira kwambiri Ufumu?


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
2 Ndiyeno Yehova anandiuzanso+ kuti:
2 “Pita, ukafuule m’makutu a anthu a ku Yerusalemu kuti, ‘Yehova wanena kuti:+ “Ndikukumbukira bwino kwambiri kukoma mtima kosatha kumene unali nako pamene unali wachinyamata,+ chikondi chimene unali nacho pa nthawi imene unali kulonjezedwa kukwatiwa,+ ndi kuti unanditsatira poyenda m’chipululu, m’dziko losabzalidwa kalikonse.+
3 Isiraeli anali wopatulika kwa Yehova,+ ndipo anali zipatso zoyambirira kwa Iye.”’+ ‘Anthu onse ofuna kumumeza anali kukhala ndi mlandu+ ndipo tsoka linali kuwagwera,’ watero Yehova.”+
4 Tamverani mawu a Yehova, inu a m’nyumba ya Yakobo+ ndi inu nonse mafuko a m’nyumba ya Isiraeli.+
5 Yehova wanena kuti: “Kodi makolo anu anandipeza ndi chiyani chosalungama+ kuti akhale patali ndi ine?+ Anandipeza ndi chiyani kuti ayambe kutsatira fano lopanda pake+ iwonso n’kukhala anthu opanda pake?+
6 Iwo sananene kuti, ‘Ali kuti Yehova, amene anatitulutsa m’dziko la Iguputo,+ amene anatitsogolera m’chipululu,+ m’dera lam’chipululu lodzaza ndi mayenje, m’dziko lopanda madzi+ ndi la mdima wandiweyani,+ dziko limene simunadutse munthu aliyense komanso mmene simunali kukhala munthu aliyense?’
7 “M’kupita kwa nthawi, ndinakulowetsani m’dziko la minda ya zipatso kuti mudye zipatso zake ndi zinthu zabwino za m’dzikolo,+ koma munalowa m’dziko langa ndi kuliipitsa. Cholowa changa munachisandutsa chinthu chonyansa.+
8 Ansembe sanafunse kuti, ‘Ali kuti Yehova?’+ Ndipo anthu ophunzitsa chilamulo sanandidziwe.+ Abusa nawonso anaphwanya malamulo anga,+ ndipo aneneri anali kulosera m’dzina la Baala+ ndi kutsatira milungu yopanda phindu.+
9 “‘Choncho ndidzapitirizabe kulimbana nanu anthu inu,’+ watero Yehova, ‘ndipo ndidzalimbananso ndi ana a ana anu.’+
10 “‘Wolokerani ku Kitimu,+ m’mbali mwa nyanja, kuti muone. Tumizani anthu ku Kedara+ ndipo muganizire bwinobwino kuti muone ngati zoterezi zinachitikapo kumeneko.+
11 Kodi pali mtundu wa anthu umene unasinthanitsapo milungu yawo+ ndi zinthu zimene kwa iwo si milungu yeniyeni?+ Koma anthu anga asinthanitsa ulemerero wanga ndi zinthu zosapindulitsa.+
12 Yang’anitsitsani zimenezi modabwa, inu kumwamba, ndipo tsitsi lanu liimirire ndi mantha aakulu kwambiri,’ watero Yehova,+
13 ‘chifukwa pali zinthu ziwiri zoipa zimene anthu anga achita: Iwo asiya ine+ kasupe wa madzi amoyo,+ ndipo akumba zitsime zawozawo, zitsime zong’ambika zimene sizingasunge madzi.’
14 “‘Isiraeli si mtumiki wanga+ komanso si kapolo wobadwira m’nyumba mwanga, si choncho kodi? Nanga n’chifukwa chiyani wafunkhidwa?
15 Mikango yamphamvu imamubangulira.+ Imamutulutsira mawu awo.+ Ndipo yapangitsa dziko lake kukhala chinthu chodabwitsa kwa ena. Mizinda yake aiyatsa moto, choncho simukukhala munthu aliyense.+
16 Ngakhale anthu a ku Nofi+ ndi ku Tahapanesi+ anawononga dziko lako.+
17 Kodi sunadzichitire wekha zimenezi mwa kusiya Yehova Mulungu wako+ pa nthawi imene anali kukuyendetsa m’njira yake?+
18 Ndiyeno n’chifukwa chiyani ukufuna kuyenda m’njira ya ku Iguputo+ kuti ukamwe madzi a mumtsinje wa Sihori?+ N’chifukwa chiyani ukufuna kuyenda m’njira yopita kudziko la Asuri+ kuti ukamwe madzi a mumtsinje wa Firate?
19 Uphunzirepo kanthu pa kuipa kwako+ ndipo zochita zako zosakhulupirika zikudzudzule.+ Dziwa izi, ndipo ona kuti kusiya kwako Yehova Mulungu wako ndi chinthu choipa ndi chowawa.+ Iwe sundiopa ine,’+ watero Yehova wa makamu, Ambuye Wamkulu Koposa.+
20 “‘Ine ndinaphwanya goli lako kukhala zidutswazidutswa kalekale.+ Ndinadula zingwe zimene anakumanga nazo. Koma iwe unati: “Sindikutumikirani,” ndipo unagona motangadza+ paphiri lililonse lalitali ndi pansi pa mtengo uliwonse waukulu wa masamba ambiri obiriwira+ n’kumachita uhule+ pamenepo.
21 Koma ine ndinakubzala ngati mtengo wa mpesa wofiira, wabwino kwambiri.+ Mtengo wonsewo unali mbewu yeniyeni yabwino. Ndiye wandisinthira bwanji kukhala mphukira yachabechabe ya mtengo wa mpesa wachilendo?’+
22 “‘Koma ngakhale utasambira soda ndiponso sopo wambiri,+ cholakwa chako chidzaonekerabe ngati banga pamaso panga,’+ watero Yehova, Ambuye Wamkulu Koposa.
23 Unganene bwanji kuti, ‘Sindinadziipitse.+ Sindinatsatire mafano a Baala’?+ Ganizira bwinobwino njira yako m’chigwa.+ Onetsetsa zimene wachita. Wakhala ngati ngamila yaing’ono yaikazi imene ikungothamangira uku ndi uku.
24 Wakhala ngati mbidzi+ yaikazi yozolowera kukhala m’chipululu imene ili ndi chilakolako champhamvu, imene ikupuma mwawefuwefu.+ Ndani angaibweze pa nthawi yake yokweredwa? Mbidzi zamphongo zoifunafuna sizidzavutika kuipeza. M’mwezi wake wokweredwa zidzaipeza.
25 Samala kuti phazi lako lisakhale lopanda nsapato, ndi kuti usachite ludzu.+ Koma iwe unati, ‘Zimenezo ayi!+ Ine ndakondana ndi alendo+ ndipo ndidzawatsatira.’+
26 “Monga mmene mbala imachitira manyazi ikagwidwa, anthu a m’nyumba ya Isiraeli nawonso achita manyazi,+ iwowo, mafumu awo, akalonga awo, ansembe awo ndiponso aneneri awo.+
27 Iwo akuuza mtengo kuti, ‘Ndinu bambo anga,’+ ndipo akuuza mwala kuti, ‘Ndinu amene munandibereka.’ Iwo andifulatira ndipo sanandisonyeze nkhope yawo.+ Koma tsoka likadzawagwera adzanena kuti, ‘Chonde, bwerani mudzatipulumutse!’+
28 “Kodi milungu yako imene wadzipangira ili kuti?+ Imeneyo ibwere kwa iwe ngati ingathe kukupulumutsa pa nthawi ya tsoka.+ Pakuti iwe Yuda, milungu yako yachuluka mofanana ndi mizinda yako.+
29 “‘Kodi n’chifukwa chiyani anthu inu mukupitiriza kundiimba mlandu?+ N’chifukwa chiyani nonsenu mwaphwanya malamulo anga?’+ watero Yehova.
30 Ndalanga ana anu aamuna koma sizinathandize.+ Iwo sanamve chilango changa.+ Lupanga lanu lapha aneneri anu, ngati mkango umene ukupha anthu ambiri.+
31 Inu anthu a m’badwo uwu, ganizirani mawu a Yehova.+
“Kodi ndangokhala ngati chipululu kwa Isiraeli+ kapena ngati dziko la mdima wandiweyani? N’chifukwa chiyani anthu angawa anena kuti, ‘Takhala tikuyendayenda mmene tikufunira. Sitibwereranso kwa inu’?+
32 Kodi namwali angaiwale zodzikongoletsera? Kodi mkwatibwi angaiwale lamba wake wa pachifuwa? Koma anthu anga andiiwala kwa masiku osawerengeka.+
33 “N’chifukwa chiyani mkazi iwe wakonza njira yako kuti ufunefune amuna oti akukonde? Pa chifukwa chimenechi wadziphunzitsa kuchita zinthu zoipa.+
34 Komanso, pazovala zako papezeka madontho a magazi a anthu+ osauka osalakwa.+ Madontho a magaziwo sindinawapeze panyumba, ngati kuti anali kuthyola nyumbayo, koma ndawapeza pazovala zako zonse.+
35 “Koma iwe ukuti, ‘Ine ndilibe mlandu uliwonse. Ndithudi mkwiyo wake wandichokera.’+
“Tsopano ndikuyamba kukuimba mlandu chifukwa chonena kuti, ‘Sindinachimwe.’+
36 N’chifukwa chiyani kusintha njira kwako ukukuona mopepuka?+ Udzachitanso manyazi ndi Iguputo+ monga mmene unachitira manyazi ndi Asuri.+
37 Pa chifukwa chimenechi, udzayenda manja ako ali kumutu,+ chifukwa Yehova wakana zinthu zimene umazidalira ndipo sizidzakupindulitsa.”
Patsani ena
Patsani ena
Yeremiya 2
Baibulo la Dziko Latsopano la Malemba Opatulika
https://www.jw.org/finder?docid=1011452&Book=24&Chapter=2&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D24%26Chapter%3D2%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text: 116 Mtima wanga ndi wodzaza ndi chikondi, chifukwa Yehova amamva+Mawu anga ndi madandaulo anga.+2 Pakuti watchera khutu lake kwa ine,+Ndipo ndidzaitanira pa iye masiku onse a moyo wanga.+3 Zingwe za imfa zinandizungulira+Ndipo ndinasautsika ngati kuti ndili m’Manda.+Ndinapitiriza kusautsika ndi kukhala wachisoni,+4 Koma ndinaitana pa dzina la Yehova kuti:+“Inu Yehova, pulumutsani moyo wanga!”+5 Yehova ndi wachisomo ndi wolungama.+Mulungu wathu amasonyeza chifundo.+6 Yehova amateteza anthu osadziwa zambiri.+Ndinali wosautsika koma iye anandipulumutsa.+7 Iwe moyo wanga, bwerera kumalo ako ampumulo,+Pakuti Yehova wakuchitira zinthu zabwino.+8 Pakuti inu mwapulumutsa moyo wanga ku imfa,+Mwateteza maso anga kuti asakhetse misozi ndiponso phazi langa kuti lisapunthwe.+9 Ndidzayenda+ pamaso pa Yehova m’dziko la anthu amoyo.+10 Ndinali ndi chikhulupiriro,+ n’chifukwa chake ndinalankhula.+Ndinali kusautsika kwambiri.11 Pamene ndinapanikizika ndinati:+“Munthu aliyense ndi wabodza.”+12 Yehova ndidzamubwezera chiyani+Pa zabwino zonse zimene wandichitira?+13 Ndidzamwa za m’kapu yachipulumutso chachikulu,+Ndipo ndidzaitana pa dzina la Yehova.+14 Ndidzakwaniritsa malonjezo anga kwa Yehova,+Pamaso pa anthu ake onse.15 M’maso mwa YehovaImfa ya anthu ake okhulupirika ndi nkhani yaikulu.+16 Inu Yehova,+Inetu ndine mtumiki wanu.+Ndine mtumiki wanu, mwana wa kapolo wanu wamkazi.+Mwamasula zingwe zimene anandimanga nazo.+17 Ndidzapereka nsembe zoyamikira kwa inu,+Ndipo ndidzaitana pa dzina la Yehova.+18 Ndidzakwaniritsa malonjezo anga kwa Yehova,+Ndidzawakwaniritsa pamaso pa anthu ake onse,+19 M’mabwalo a nyumba ya Yehova,+Pakati pa iwe Yerusalemu.+Tamandani Ya, anthu inu!+


text:
14 September 2016 Last updated at: 4:24 PM
Ken Msonda dumps PP
Opposition People’s Party (PP) spokesperson Ken Msonda has announced that he has ceased to be a member of the party.
Confirming on the local press, Msonda said he will now be an independent politician in the country.
“I can confirm but no further comment… I owe Malawians an explanation but it will be later not now,” said Msonda.
Meanwhile, PP acting president Uladi Mussa has claimed that he has not received official communication from Msonda.
“Officially I have not received any communication, I have my three phone numbers working and we have also a PP forum but he hasn’t communicated yet,” said Mussa.
Msonda’s resignation follows reports that he is on the move to join the ruling Democratic Progressive Party (DPP).
72 Comments On "Ken Msonda dumps PP"
-
ALIBE FUNGO UYU! PP INATHA KAALEEE!!! DPP WOOOOYEEEEE!!!
-
Recycled kkkkk
-
May I be reminded please, who’s this man in our society?
-
2019 sitkufuna nkhalamba ngati inu. anznunso okalamba muzipani zomse tiwsiyisa.tikufuna anyamata
-
Ndale zaku Nyasaland Zimenezo za thubzi Zokhazokha.
-
Ndiye alowera kuti?
-
Bwana chitatata msonda. Koma nde eeee
-
A nsonda mukakamba chani chabwino cha DPP momwe mumainyozera muja?lero chakhala chimpani chabwino? Eish ndale za pamalawi
-
Mbalame yabwerera ku chisa! mwana olowelera wabwera kholo silimakwiya tamulandira.
-
Mmmmmm
-
Kkkkkkkkkkkkkk
-
Zosadabwitsa this guy is too poor! A briefcase, illegal,unregistered Estate Agent without any academic qualification. Always chasing Miracle Money no wonder shortly you hear he has joined DPP!
-
Amsonda
-
Akulu amenewa ndi nkhawa tsopano akuopa kuikidwamo mu cashgate nanga si aMayi akumatchulidwa pafupipafupi ndiye ali mmmmh ! ndithawemo osati azinama zina ndizina
-
waiwelengatu mkulu
-
Amalawi mumaziwa kutukwana koma tiyeni tiyike 0 budget mumalephera sopano ulowera kuti galu iwe zimene unadya zakukwana basi chonde zipani zina musamulore galu uyu abwera ku zawaluma .
-
Magetsi azima
-
malawian politics? ????? so interesting and amazing
-
-
Bac PP yathapo!!
-
Am just being realistic guys people like ken musonda are not politicians they are just parasites and we don’t need him in pp moreover he is not publicity he is just stupid as he is.. Am warning all parties that don’t give him any position if wanna join your party coz is not type of holding position in a party just accept hip as a member of a party..
-
Ndi ndani safuna chi Blue Bans???? Amudyetsa basi Msonda
-
Let me help you guys.Choyamba ndiyamikire mr Nsonda poganizira mozama kugwira ntchito limodzi ndi boma.ngati boma lolamula lamuchotsa kotsutsa,apo ndiye kuti fundo zakupsya zomwe zinali ku PP zikaphatikizana ndiza chipani cholamulachi,aaa!! apo basi chitukuko patsogolo.kodi inu !!akati boma nditose anthu wokhala Mdzikomo,posaganizira chipembedzo,chipani,kukula mtima,matama,tsankho,umbombo,umfiti,nsanje,kusowa chikondi chachibadwidwe kudziko lako,ndizina zotelo zomwe zakhala zikubwezeletsa chitukuko chadziko pambuyo.Malawi is a small country,we really don’t need too expensive politics,we are too poor we need to accept it,the only way to defeat the poverty in Malawi,is to work together as one nation.Congratulations Mr Nsonda,u r a great leader indeed.
-
Kkkkkkkkkkkkkkk ndiwe waluso & umadziwa kufotokoza zonse za mu ntima mwanga wanena apa
-
Boma silingaende bwino popanda anthu olimba mtima nkususa ngati nsonda,koma chifukwa cha umphawi malawi alibe oppostion leaders olamula akungopanga zomwe afuna,nzabwino kwa nsonda koma ku dziko its a loss.
-
#Moyo,Ndizoona boma silingayende bwino popanda anthu olimba mtima ngati Nsonda.Kutsutsatu nkofunikadi,koma mutati muwone katsutsidwe kamene kamachitika mundale zathu zachiMalawi,sizikhudzana kwenikweni ndizofuna zanzika maka anthu wosaukafe.Kutsutsa komwe kumachitika kumangokhala kolimbilana maudindo,popeza aliyese akufuna kukhala wotsogolera dziko.Pachifukwa ichi ndichifikwa chake tawona mazangazime akuvuta kwazachuma chiyambileni ndale zazipani zambiri.atsogoleri ena wotsutsa akhala akuthamanga nalo bodza kumakauza maiko akunja kuti asathandize boma lolamulira panthawiyo,koma chifukwa chake cheni cheni nkukhala chakuti,anthu amve kuwawa ndibomali,kenako pachisankho adzavotere ife.Zinthu zaziii!! zosapindulira nzika zadziko.tsutsanani pazifukwa zokwanila kenako gwilizanani pafundo imodzi yomwe iliyothandiza dziko kupita patsogolo.
-
-
Come and join us at ndata
-
Uyambiseso chako coz kulibe chipani chingakuloreni #Agogo
-
ndealowera kuti ku Dpp ndikumene amatukwana
-
Haaaaahahahaha Tehehehehehebe Kkkkk kkkkkk
-
ati akayimile u MP ku Rumphi east kapikisane ndi Kamlepo ……. .Ziliko
-
Akulu awaa sazatheka
-
ukamalankhulira chipan kapena president zimafunika kumayang’ana kutsogolo pofunakulankhula lero ndi z
-
A Ken Ndinu A Chitsiru, Mwaiwala Muja Munkalimbanirana Ndi A Dausi Pazisankho? Musamatokote Ngat Kulibe Mawa. Okay Kkkkkkk!!!
-
Madala madala mwakula tym ija mumkachulutsa zokamba now mwayambanso ndale ndale ndale eeeeeeeeeeeee
-
Ulyezi nguwemi yayi!!!!
-
Malawi 24 sindimaikhulupilira
-
Msonda apa wandimenya ya m’mimba ….but its ok …ndiye ndalezo
-
We won’t miss him
-
Your impact has been low so try other avenues the only time I heard you make noise was when you had a brawl with a truck driver and when you ordered the killing of gays I quote “gays are worse than dogs”otherwise go ye well
-
Rollingstones
-
Mbuzi imapita kuli udzu obiliwila!Ndale sadya#atcheya
-
Nde akuti achita join kuti??? DPP, MCP AND UDF musamulandile uyu. Bola akapume wakula asatinyase ife anthu osakhazikikawa. Only shows they don’t know what they want, komanso kumbukilani kuti ndiyemweyu ankakunyozani uja. Njoka siingasinthe manga chifukwa choti yalowa mnyumba.
-
Yaaa pachoka munthu pali malo basi nane ndalowa tsopano Peoples Party (PP) wosafuna akhale.
-
Basi takusankhani mukhala mneneri wa PP, muyamba ndikutiyankha funso ili: “Kodi amayi ali dziko liti? Nanga akutani ndipo zikugwilizana bwanji ndi chipani chathu? Nanga abwela liti, head gear ija taisowa kikikikikikikii odi uko kodi anatha?” Tiwasowa a msonda pawailesi analowa mmalo mwa malemu Izeki RIP Mr Msonda
-
Inu a Dpp mundisankha bwanji ine wa PP? Tidikira convention akatisankha kumeneko.
-
-
Mmm akulu awa ndi adyera,atamangidwa nthawi ija,anaima pachulu kunena kuti wasiya ndale kenaka anabwereanso ndiye apa akuti wachoka pp alibe kopita uyu akungofuta amayi atutumuke kenako amupase banzi.wandikwana odi ukoooooo!!
-
umasiye kuwawa
-
He Was Useless In Pp.Done Well
-
Kkkkkkkkkk some pipo were born 2 b comedians seriously. what was it that he was waiting all this time. Dear Lord when r these pipo gng 2 rizan? we need new blood in de system.
-
kkkkkkkkkk clazy one kkkkkkkk
-
Akanatani Nsonda,have fought a good fight for PP.Where is it going to be the next destination for this talkative and arrogant man?
-
Ken is Not pp fare thee well
-
Ken is Not pp fare thee well
-
Mtengo ukamayoyola masamba,ndekt Ena amaphukra!
-
koma Ken ndakumbuka akufusidwa mafuso ndi Brian Banda last yr mene amatumbwila..chimodzi amachita kuonjezelamo mawu amulungu mundale poyankha..zomwe ine simagwilizana nazo zoti wandale azinamizilaso kwamulungu..ndale is dirty game anthu aku USA amatelo ndipo tandauzo laku social kwathu kumalawi amati its force manfesto/promise nde awa agwa nayo ayiwala mawu omwe amatumbwa tym imeneyo…ine wandale sizamukhulupilila 4ever.
-
but wth wat he was doing at pp who else will accommodate him kkkk interestinggggg
-
thats good idea ‘ken’ upume kulakhula zopanda pake.
-
Asova
-
Watopa ndikukhala pa chipani cha masiye
-
Maganizo abwino nanga zinthu zisakulondeka.
-
malawi politics
-
We are not worried about him, our party is,stil strong with kamlepo and Uladi musah pp boma,2019 osafuna akhale
-
anthu 10 mungawine boma lake liti?
-
komaa ndiyedituu…chikhulupiliro chawo chodabwisaa…atha kukankha phiri anthuwa…kkk
-
Kkkkkk boma malawi yomweyi koma?hahahhahaha usandiseketse
-
-
give us full detialz b4 w go further in commenting
-
Zavuta anuwake achipani kulibeso
-
Timawadziwa kale khalidwe lawo akuluwo. Ndi a dyera kwambiri.
-
Eeeeeee ken mmmm !!!!!!
-
The end of the party, atsalamo Kaluwa yekha basi
-
let him go


text:
Kodi Mukuganiza Kuti Zinthu Zidzakhala Bwanji M’tsogolo?
Kodi mukuona kuti zinthu m’dzikoli . . .
zikhalabe mmene zililimu?
ziipa kuposa pamenepa?
kapena zikhala bwino?
ZIMENE BAIBULO LIMANENA
“Mulungu . . . adzapukuta misozi yonse m’maso mwawo, ndipo imfa sidzakhalaponso. Sipadzakhalanso kulira, kapena kubuula, ngakhale kupweteka. Zakalezo zapita.”—Chivumbulutso 21:3, 4, Baibulo la Dziko Latsopano.
KODI ZIMENEZI ZIKUTANTHAUZA CHIYANI?
Mudzakhala ndi moyo wosangalatsa komanso ntchito yabwino.—Yesaya 65:21-23.
Simudzadwala kapena kuvutika m’njira iliyonse.—Yesaya 25:8; 33:24.
Mudzakhala wosangalala ndi banja lanu komanso mabwenzi anu mpaka kalekale.—Salimo 37:11, 29.
KODI ZIMENE BAIBULO LIKUNENAZI TINGAZIKHULUPIRIREDI?
Inde, tingazikhulupirire pa zifukwa ziwiri izi:
Mulungu ali ndi mphamvu zokwaniritsira lonjezo limeneli. M’Baibulo ndi Yehova Mulungu yekha amene amatchedwa “Wamphamvuyonse” chifukwa ali ndi mphamvu zopanda malire. (Chivumbulutso 15:3) Choncho adzakwaniritsa lonjezo lake losintha dzikoli kuti likhale labwino. Ndipotu Baibulo limanena kuti “zinthu zonse n’zotheka kwa Mulungu.”—Mateyu 19:26.
Mulungu akufunitsitsa kukwaniritsa lonjezo lake. Mwachitsanzo, Yehova ‘akulakalaka’ kuukitsa anthu amene anamwalira. —Yobu 14:14, 15.
Baibulo limasonyezanso kuti Mwana wa Mulungu, Yesu, ankachiritsa odwala. N’chifukwa chiyani ankachita zimenezi? Chifukwa ankafunitsitsa kuwathandiza. (Maliko 1:40, 41) Yesu anatsanzira ndendende Atate wake pa nkhani yofunitsitsa kuthandiza anthu ovutika.—Yohane 14:9.
Choncho sitingakayikire kuti Yehova ndi Yesu ndi ofunitsitsa kutithandiza kuti tidzakhale osangalala m’tsogolomu.—Salimo 72:12-14; 145:16; 2 Petulo 3:9.
GANIZIRANI MFUNDO IYI
Kodi Mulungu adzachita chiyani kuti asinthe dzikoli kukhala labwino?
Baibulo limayankha funso limeneli pa MATEYU 6:9, 10 ndi pa DANIELI 2:44.
Onaninso
Kodi Mulungu Ali ndi Cholinga Chotani Chokhudza Dziko Lapansili?
Baibulo limafotokoza chifukwa chake Mulungu analenga dzikoli, nthawi imene mavuto adzathe, mmene zinthu zidzakhalire padzikoli komanso anthu amene adzakhale m’dziko la paradaiso.
Kodi Ufumu wa Mulungu N’chiyani?
Kodi Mfumu ya Ufumu wa Mulungu ndani, ndipo Ufumuwo udzachita zotani?


text:
ANTHU NDI MAYIKO
Dziko la Kyrgyzstan
DZIKO la Kyrgyzstan lili ku Central Asia ndipo linayandikana ndi mayiko a Kazakhstan, Uzbekistan, Tajikistan, ndi China. Malo aakulu kwambiri m’dzikoli kuli mapiri okhaokha omwe ndi aatali. Pamwamba pa mapiriwa pamazizira kwambiri moti mpaka pamapezeka madzi oundana. Dzikoli linatenga mbali yaikulu ya mapiri a Tian Shan omwe ndi aalitali mamita 7,439. Ku Kyrgyzstan kulinso nkhalango yaikulu kwambiri ya mitengo inayake yobereka zipatso zokhala ndi mtedza mkati mwake. Mitengoyi ili m’gulu la mitengo ikuluikulu padziko lonse.
Anthu a ku Kyrgyzstan ndi okonda kuchereza komanso aulemu. Akamayankhula ndi munthu wamkulu amagwiritsa ntchito mawu aulemu akuti “inu.” Ndipo amasiyira akuluakulu malo abwino oti akhale akakwera basi komanso akamadya chakudya.
Mabanja ambiri m’dzikoli amakhala ndi ana atatu kapena kuposerapo. Nthawi zambiri mwana wamwamuna womaliza amakhalabe ndi makolo ake ngakhale atakwatira. Amachita zimenezi kuti azisamalira makolo ake kwa moyo wawo wonse.
Makolo amaphunzitsa ana awo aakazi maluso osiyanasiyana kuyambira ali aang’ono n’cholinga choti akadzakwatiwa adzakhale akazi abwino. Ndipo mwana wamkazi wazaka zapakati pa 14 ndi 16 amakhala atadziwa bwino ntchito zonse zapakhomo. Nthawi zambiri makolo amakonzeratu mphatso zoti adzapereke kwa mwamuna amene adzakwatire mwana wawo. Amapereka mphatso monga zofunda, zovala komanso kapeti yopanga pamanja. Nayenso mwamuna amapereka ndalama kapena ziweto.
Anthu a m’dzikoli amapha nkhosa kapena hatchi pa zisangalalo kapenanso pa maliro. Ndipo chiwalo chilichonse cha nyamayo chimakhala ndi tanthauzo linalake. Ndiyeno mlendo aliyense yemwe wabwera pamwambowo amapatsidwa chiwalo chinachake potengera msinkhu kapena udindo womwe ali nawo. Anthuwa amachita zimenezi chifukwa chakuti amalemekezana kwambiri. Zikatere amapatsa alendowo chakudya chomwe anthu am’dzikoli amadya chotchedwa beshbarmak. Chakudyachi amachidya ndi manja.


text:
ZOCHITIKA PADZIKOLI
Nkhani za ku Europe
Poyamba anthu a m’mayiko a ku Europe ankakonda zopemphera koma panopa zinthu zinasintha moti ambiri sapemphera. Koma mungadabwe kuti zotsatira za kafukufuku amene wachitika posachedwapa m’mayikowa, zikugwirizana kwambiri ndi zimene Baibulo limanena.
Njira Yothandizira Ana Obadwa Masiku Asanakwane
Pa kafukufuku wina yemwe anachitika mumzinda wa Milan m’dziko la Italy, anapeza kuti ana amene amabadwa masiku asanakwane, amakula bwino ngati mayi awo amawayankhula. Anawa anawaika kachipangizo kenakake pamkono kamene kankawathandiza kumva mawu a mayi awo. Anawo ankamva mawu a mayi awo mmene akanawamvera zikanakhala kuti adakali m’mimba. Choncho anapeza kuti, “Mayi akamayankhula ndi mwana wake, yemwe wabadwa masiku asanakwane, amakula bwino kwambiri.”
ZIMENE BAIBULO LIMANENA: “Ine ndadzitonthoza ndipo ndakhazika mtima wanga pansi. Ndakhala ngati mwana amene wangosiya kumene kuyamwa, amene ali m’manja mwa mayi ake.” —Salimo 131:2.
Ana Odzikonda
Kafukufuku wina yemwe anachitika pa ana 565 ku Netherlands, anasonyeza kuti ana amene makolo awo ankakonda kuwasasatitsa komanso kuwauza mawu osonyeza kuti ndi ofunika kuposa anthu ena onse, amakhala odzikonda kwambiri. Anapezanso kuti anawa akamakula samamva za ena. Munthu wina yemwe analemba zotsatira za kafukufukuyu anati: “Ana amakhulupirira zimene makolo awo amanena. Ndiye ngati makolo amawauza kuti ndi ofunika kwambiri, akadzakula amadzakhala ovuta ndipo amavutika kukhala ndi anthu ena.”
ZIMENE BAIBULO LIMANENA: “Ndikuuza aliyense wa inu kumeneko kuti musamadziganizire kuposa mmene muyenera kudziganizira. Koma aliyense aziganiza m’njira yakuti akhale munthu woganiza bwino.”—Aroma 12:3.
Anthu a Zaka Zoposa 100
Kafukufuku wina yemwe anachitika payunivesite ya Heidelberg ku Germany, anasonyeza kuti anthu ambiri a zaka zoposa 100 amafunabe kumakhala ngati anyamata. Zimenezi ndi zodabwitsa chifukwa munthu akamakalamba amadwaladwala komanso amakhala wofooka. Koma okalamba ambiri omwe ali ndi zaka zoposa 100 amafunabe atakhala ndi moyo zaka zambiri ndipo amafuna kuchita zinthu zikuluzikulu. Pa kafukufukuyu anapeza kuti anthuwa amakwaniritsa zolinga zawo, amafuna kuti zinthu ziziwayendera bwino komanso amachitabe zinthu zina monga kupemphera ndi kutsatira chikhalidwe chawo.
ZOTI MUGANIZIRE: Lemba la Mlaliki 3:11 limanena kuti anthufe tinalengedwa ndi mtima wofuna kukhala ndi moyo mpaka kalekale. Ngati zili choncho, n’chifukwa chiyani timafa?
Onaninso
Mmene Mungalerere Ana Anu Kuti Asakhale Odzikonda
Werengani nkhaniyi kuti mudziwe njira zitatu zimene zingathandize kuti ana anu asakhale odzikonda.
Kodi N’zotheka Kukhala Ndi Moyo Wautali?
Kumvetsa bwino chimene chimapangitsa kuti anthufe tizikalamba kenako n’kumwalira kungatithandize kudziwa kuti n’zotheka kudzakhala ndi moyo mpaka kalekale.